text:
Umphakathi ushaqekile ngokopolotwe iso
2012-04-26 08:32
Johannesburg - Ugogo waseGingindlovu nguye obize amaphoyisa ukuba azobopha umzukulu wakhe ngokudlwengula intombazane, 8, wayikopolota neso, kubika iphephandaba iThe Witness ngoLwesine.
Le ntombazane ikopolotwe iso langakwesobunxele kulokhu kuhlaselwa okunesihluku KwaZulu-Natal.
“Sikhulume nomndeni wentombazane futhi bengikhona ngesikhathi iyiswa esibhedlela. Sonke besishaqekile ngalesi senzo," kusho ugogo etshela leli phephandaba.
Lo wesifazane ngeke akwazi ukudalulwa igama ngenxa yokuthi kuvikelwa umsolwa osemncane ngeminyaka.
Uthe umzukulu wakhe ubesolwa ngokudlwengula enye intombazane ngalo lolo suku, wamkhuza.
“Kulokhu sibe sesibiza amaphoyisa..."
Lo mfana, 15, uvele enkantolo yendawo ngoLwesithathu wase ededelelwa ezandleni zomqaphi wakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
Kuzolalelwa umphakathi ngamanani kagesi
2012-08-02 12:07
Cape Town - AbeNational Energy Regulator of South Africa bathi bazobamba imihlangano namalungu omphakathi ezweni, ukudingida ngodaba oluthinta ukwenyuswa kwamanani kagesi, okuzokwenziwa ngo-Ephreli 2013, kubika i-Eyewitness News.
Emasontweni amabili azayo, iNersa kulindeleke ukuthi yamukele isicelo sokwenyusa amanani esivela kwa-Eskom.
Okhulumela inkampani i-Eskom uHillary Joffe uthe ukwenyuswa ngendlela kwamanani kagesi kubalulekile njengoba umnotho untekenteke.
“Njengezwe kubalulekile ukuthi sakhe iziphehli ezintsha zikagesi kuze kuzobhekelwa ikusasa”
Okhulumela uMnyango wezaMandla uMatthew Bantsijang uthe amanani kagesi wakuleli mahle kakhulu uma eqhathaniswa nakwamanye amazwe asathuthuka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24

robotstxt: allowed

filter: keep


text:
UParker uchazekile ngokudlala kwamaTuks
2012-12-14 10:00
Johannesburg - Umgadli weKaizer Chiefs uBernard Parker uthi umdlalo wabo ne-University of Pretoria eFNB Stadium ngoMgqibelo uzoba ngomnandi kakhulu ngenxa yakubonile kuPSL kule sizini.
UParker uthi uchazeke kakhulu ngendlela AmaTuks adlala ngayo.
“Bengilokhu ngibabuka, badlala kahle kakhulu kanti abasabi ukuzibonakalisa enkundleni. Ngilindele umdlalo omnandi," esho etshela iKickOff.com.
IChiefs, ihola amaqembu ohlwini lweligi ngamaphuzu angu-31 emidlalweni engu-14 yeligi,.
“Njengoba ebelokhu esho umqeqeshi uStuart Baxter, ukudlala kahle emuva yikho okukuwinisa imidlalo kanjalo nokuhlasela ngendlela efanele. Kubalulekile ukuthi singadedeli magoli," kuqhuba uParker.
UParker uhamba phambili ngamagoli benoLehlohonolo Majoro – ngamagoli ayisishiyagalombili kuligi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bangaphezu kuka-700 ababoshelwe uthuthuva
2013-01-15 12:04
Pretoria - Balinganiselwa ku-704 abantu ababoshiwe ngesikhathi samaholidi kaKhisimusi, beboshelwa amacala ahlobene nokudala uthuthuva emphakathini, kusho uNgqongqoshe woMnyango wamaPhoyisa uNathi Mthethwa.
"Siyakuhlonipha ukuthi abantu banelungelo lokubhikisha, nokho lokho kumele kwenziwe ngendlela, kungaphazamisi amalungelo abanye abantu futhi kungaphuli umthetho," kusho ungqongqoshe.
"Singakuqinisekisa ukuthi laba abalimaze impahla, basabisa baphinda balimaza futhi babulala abanye abantu, yizigilamkhuba futhi baboshiwe."
UMthethwa usho kanjena ekhuluma ePitoli, ngesikhathi kudedelwa izibalo zobugebengu bangesikhathi samaholidi, ugcizilele wathi amaphoyisa azokwenza konke, ukuqinisekisa ukuthi umthetho uyalandelwa.
Umkhankaso wokulwisana nobugebengu ngesikhathi samaholidi, waqala mhlaka-15 Okthoba kanti uzophothulwa mhlaka-31 Januwari.
"Silokhu sinokukhathazeka ngokungagcinwa kwemithetho okwenziwa yizakhamizi, lokhu kugcina kulahlekisele abanye abantu ngezimpilo," kugcizelela uMthethwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuduma ihlandla lesibili kuphela kuZuma - Mazibuko
2012-11-23 16:30
Johannesburg - UMengameli uJacob Zuma akezwa mshini ngodaba lokuthi abuyiselwe ihlandla lesibili kodwa uhlulekile ukwenza umsebenzi wakhe njengomengameli kusho, umholi weDemocratic Alliance
ePhalamende uLindiwe Mazibuko.
"Abaholi abanohlonze baveza amathuba, basebenze kubonakale. Kubona bonke abaholi abakhona emhlabeni umnumzane uZuma akanalo nelilodwa ikhono abanalo." kusho uMazibuko.
"Akanakho nokuncane ukuhlangana nabantu kudingidwe ngezinto ezibakhathazayo, into nje embusayo ukuthi abuyiselwe ihlandla lesibili."
UMazibuko usho konke lokhu ekhuluma emhlanganweni ohlelwe yiDaily Maverick, eGoli, uqhubeke wathi uZuma uhlulekile ukwenza umsebenzi abelindeleke ukuthi awenze.
"Abalandeli bakhe abangaphakathi eqenjini i-African National Congress nabangaphandle, bayakubona lokhu."
UMazibuko uthe njengoba noGoliyathi waseBhayibhelini agcina edayisekile, noZuma ngokunjalo kuzophela ngaye ngokushesha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Indlala ibulale izingane ezine
2011-11-11 15:36
Johannesburg – Iphephandaba iSowetan ibika ukuthi indlala ibulale izingane ezine ngesikhathi bezifuna unina wazo obehambile eyofuna ukudla.
Umndeni wakwaMmupele ungcwabe uSebengu Mmupele, 9, noMmapule Mmupele, 7 ngoLwesine.
Lokho kuze emuva kwesonto elilodwa bengcwabe abanye ababili, u-Olebobeng, 6, no-Oarabetswe, 2.
Bebeyofuna uElizabeth Mmuplele, 27, ongunina ka-Olebobeng no-Oarabetswe, futhi abengu dade kaSebengu noMmapule.
Babika ukuthi u-Elizabeth ubehambele umama wakhe, uMartha Mmuplele, 46, eyozama ukuthola ukudla.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Uyazihlangula umsolwa kwelika-Anene
2013-02-26 14:04
Cape Town - UJonathan Davids uliphikile icala lokudlwengula nokubulala u-Anene Booysen, ngesikhathi evele eNkantolo yeMantshi yaseBredasdorp ngoLwesibili.
UDavids, 22, ulandise ngokwenzeka ngosuku okwabulawa ngalo uBooysen, 17.
UBooysen wadlwengulwa yiqulu labasolwa wase ekhishwa amathumbu ngemuva kokuhambela ekilabhini ngoFebhuwari 1.
Watholakala endaweni eyisigange, lapho ayesebenza khona, nokubuqamamana nakubo.
Wakwazi ukukhipha igama lomunye wabahlaseli ngaphambi kokuthi ashone.
UDavids ubethula ubufakazi ngesikhathi efaka isicelo sebheyili.
Lowo asolwa naye uJohannes Kana, 21, naye kulindeleke afake isicelo sebheyili.
UDavids uthi wayesendaweni eyodwa no-Anene ngobusuku abulawa ngabo, uthi wambingelela ngabo-22:00 kwathi ngabo-00:00 umsolwa wahamba nabangani bakhe.
Bathenga ibhokisi lewayini kwenye indawo base begoduka nalo, baliphuza base balala.
Kuthiwa umama kaDavids washona ngo-2003 kanti ubaba wakhe akamazi, njengoba eziphilisa ngokudayisa izimbali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC yamukele imiphumela yokhetho
2013-02-01 16:32
Cape Town - Iqembu i-African National Congress seliveze ukuthi lithokoze kakhulu ngemiphumela yokhetho lokuchibiyela olubanjwe eWestern Cape.
"Iqembu likwaze ukuthi libuyisele i-ward, engaphansi kukaMasipala waseWitzenberg, eyabe isidliwe yiDemocratic Alliance, ngesikhathi sohulumeni basekhaya. Siyajabula ukuthi abantu baphinde bavotela uKhongolose," kusho umkhulueli weqembu uJackson Mthembu.
NgoLwesine i-Independent Electoral Commission imemezele ukuthi i-DA inqobe ama-ward amabili kwamathathu akade evotelwa ngoLwesithathu.
Bangaphezu kuka-22 000 abantu ababhalisele ukuvota emawadini amathathu.
Okhethweni olulodwa olubanjwe eThekwini, kunqobe uJohn
Neville Lewis, we-DA, nosezoba yikhansela lika-ward 5.
Ekapa uJohanna Martlow, we-DA uzokuba yikhansela ku-ward 22, bese uPiet Waterboer, we-ANC abe yikhansela laku-ward 10, ngaphansi kukaMasipala iWitzenberg.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibukeka isekude ukuphela ekaZuma neNkandla
2012-11-19 08:14
Johannesburg - Amaqembu aphikisayo agxeke uMengameli Jacob Zuma ngokudukisa iPhalamende ekutheni ukhokhela i-bond yomuzi wakhe oseNkandla, ngokusho kombiko.
“Njengoba umengameli ubekhuluma ngaphansi kwesifungo sakhe, kubukeka kusobala ukuthi ulidukise ngamabomu iPhalamende nesizwe, lokhu kuyicala kukodwa.
“Leli yicala elibomvu ngaphansi koMthethosisekelo wakuleli ngokomthetho uSection 89,” kusho umholi weCongress of the People uMosiuoa Lekota.
Iphephandaba iCity Press libike ukuthi umhlaba uZuma akhe kuwona umuzi wakhe ungaphansi kweNgonyama
Trust, nephethwe yiSilo samaBandla uGoodwill Zwelithini, nelawula u-32% womhlaba waKwaZulu-Natal.
NgoLwesine, uZuma washo kanje ePhalamende: "Ngazisukumela mina ngazibambela mathupha ngesikhathi nginweba umuzi wami, kumanje nginesikweletu engisikhokha ebhange."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavele enkantolo iphoyisa nosomabhizinisi
2012-12-10 14:02
Durban - Usomabhizinisi waseThekwini uToshan Panday nephoyisa uLieutenant Colonel Navin Madhoe, bavele kafishane ngaphambi kweNkantolo eNkulu eThekwini, mayelana namacala ahlanganisa ukugwazela nenkohlakalo.
Icala lalaba lihlehliselwe umhlaka-11 Febhuwari, kuze kuzohlanganiswa kahle ubufakazi.
Abasolwa babhekene necala lokuzama ukugwazela isikhulu samaphoyisa uMajor General Johan Booysen, osophikweni loKlebe.
Kuthiwa bamthembisa u-R2 million, kuze ezobhala izinsuku ezingaqondile, embikweni ngophenyo lwethenda ka-R60 million.
UMbuso uthi unobunye ubufakazi ngezingxoxo ezenziwa ngothelefoni.
Ummeli kaPanday uJimmy Howse, usecele uMbuso ukuthi umuphe lobu bufakazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Usawufuqa umshikashika phezu kokulimala uDJ TwittyComment on this story
SIZWE BLOSE
Licishe laphazamiseka ikusasa likaDJ waseThekwini owalimala esandleni engozini yemoto eyamehlela eminyakeni edlule. UPhilani Khuzwayo odume ngelikaDJ Twitty uthe le ngozi yacishe yamlahlekisela ngomsebenzi njengoba esebenzisa izandla uma edlala.
Uthe ngeke ayikhohlwe leyo ngozi ngoba imoto yakhe okuyiJohn Cooper Works yafahlaka yaphela ngesikhathi igingqika naye yagcina ngokumciphiza isandla.
“Le ngozi iyona engenze ngathi ukunyamalala abantu baze bathi i-Afrotainment ingikhipha inyumbazane okuyinto eyayingekho. Azingikhathazanga lezo zinkulumo ngoba ngangilazi iqiniso kanti mina noDJ Tira ongumphathi we-Afrotainment sizwana kakhulu,” kusho uDJ Twitty.
Uthe i-albhamu yakhe ezophuma ngo-Okthoba uyenze nayo i-Afrotainment njengoba naye eyilungu layo. UTwitty uthe useyikhiphile ingoma yokuqala ezoba kwi-albhamu yakhe ebizwa nge-Afro-Logy.
“Kunengoma engiyenzelwe abafana baseMpangeni ebizwa ngokuthi uSis Wangale. Okubuhlungu wukuthi le ngoma iphume kungakafaneli. Abantu sebeke bayizwa kanti okubi wukuthi bebengazi ukuthi ngeyami. Kuyaphazamisa futhi ukuthi kukhona asebenza le ngoma ngenye indlela kodwa thina banikazi bayo singaka-yikhiphi,” kuchaza uDJ Twitty.
Uveze ukuthi le-albhamu yakhe izohlanganisa abantu abangakaze bazwakale nesesibajwayele ikakhulukazi asebenza nabo kwi-Afrotainment.
Uphethe ngokuthi yize singasebenzi kahle isandla kodwa usakwazi ukudlala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMkhize uxwayisa 'ngabavakasha bengamukelekile'
2012-11-15 08:31
Durban - UNdunankulu waKwaZulu-Natal usecele amaqembu ezepolitiki ukuthi agweme izinto ezingase zidale uthuthuva, "njengokuhambela imizi yabantu bengamenyiwe".
Esitatimendeni, uthe iKhabhinethi lesifundazwe likhathazekile ngomzamo wakamuva weDemocratic Alliance "wokuyohlola" umuzi kaMengameli Jacob Zuma eNkandla.
Lokhu kwenzeka nje iSilo samaBandla uGoodwill Zwelithini uzama ukugwema ukuthi isifundazwe sibuyele empini yezombusazwe.
“Kuyona yonke le mizamo, into yokugcina esiyidingayo abantu abangenandaba nemizwa yabantu. Bavakashe bengamenyiwe nokungase kuvuse uthuthuva," kusho uMkhize.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
IAPEX Council Ilokhu Ihluza Udaba Lwenkokheli
Amanye amalunga alinhlanganiso abekhankasela ukuthi ikhomithi endala ibe yiyo exoxisana lohulumende njengoba yavela yaqalisa
Sithandekile Mhlanga
15.01.2013 19:57
WASHINGTON—
Inhlanganiso emela amalungelo ezisebenzi zikahulumende eye APEX Council ihlangene ngoLwebili eHarare lapho evumelane ukuthi ikhomithi esanda ukukhethwa ukuthi ikhokhele likhansili yiyo ezaxoxisana lohulumende ngeholo lezisebenzi.
Amanye amalunga alinhlanganiso abekhankasela ukuthi ikhomithi endala ibe yiyo eqhuba lumsebenzi njengoba yavela yawuqalisa, njalo uhulumende engakananzi entsha.
UMnu. Sifiso Ndlovu, isiphathamandla se APEX Council utshele uSithandekile Mhlanga weStudio 7 ukuthi umhlangano lo uphinde wavumelana ukuthi ukhweze izicelo zawo kuhulumende njalo uvumele ezinye inhlanganiso ezazisele phandle ukuthi zimanyane le APEX Council.
Ingxoxo LoMnu. Sifiso Ndlovu


text:
Uboshiwe odale ingozi ebulale abadlali bebhola
2012-11-12 12:02
Johannesburg - Uboshiwe umshayeli weveni eshayisane netekisi ebithwele abadlali bebhola abashone ngesikhathi lezi zimoto zitholana phezulu emgwaqeni oseLimpopo, kusho umbiko wamaphoyisa ngoMsombuluko.
UBrigadier Hangwane Mulaudzi uthi umshayeli oneminyaka engu-36 ubudala, welashelwe amanxeba angatheni, ngemuva kwengozi.
Lona kumanje ubhekene necala lokushayela edle amanzi amponjwana kanye nelokushayela budedengu.
Abadlali bebhola abane bashonile ngesikhathi kwehla ingozi ku-R71 ngasePlokwane, ngeSonto ebusuku.
Abadlali bebhola abashonile bebedlalela iPolokwane City Football Club, bebephuma e-Oscar Mphetha Stadium, la bebedlala khona neFC AK, edlala kuNational First Division.
Abadlali abane bashonele endaweni yesehlakalo kwathi abayisikhombisa bangeniswa esibhedlela, umsolwa kulindeleke avele ngaphambi kweNkantolo yeMantshi yaseMankweng, ngoLwesibili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Bazobuyiselwa emsebenzini abakwa-MTN
2012-10-05 16:21
Johannesburg - Inkampani yezokuxhumana yakwaMTN seyiyalelwe ukuthi ibuyisele abasebenzi abayisishiyagalolunye, abaxoshwa ngenyanga kaSepthemba ngonyaka owedlule, kusho inyunyana iCommunication Workers' Union.
Abaxazululi bezindaba zabaqashi nabasebenzi iCommission for
Conciliation, Mediation, and Arbitration itshele le nkampani yomakhalekhukhwini ukuthi ayikhiphe isinxephezelo sezinyanga eziyi-12, inike abasebenzi abaxoshwa.
"Inkampani yaxosha laba basebenzi ithi baqamba amanga bethi bangaphansi kwenyunyana i-CWU, baphinde banyuselwa amaholo bathola nemihlomulo ngendlela engumgunyathi, phakathi kuka-Ephreli, Meyi nangoJuni ngo-2010."
Inkampani yabeka kambi abasebenzi, nokwenza kwaba nzima ukuthi baqashwe ngeziye izinkampani.
Inyunyana i-CWU yaphikisa lokhu kuxoshwa kwabasebenzi, abakwa-MTN bebengakatholakali ukuthi baphawule ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ubulawe ethi uyobona udokotela
2013-01-30 14:05
Johannesburg - Ubeya kwadokotela ngoba ezizwa engaphathekile kahle, kepha wagcina esekhokha ngempilo yakhe ngesikhathi ezithela esigamekweni sokuphanga kwadokotela, kubika iSowetan.
UMalebo Nyadi Moeketsi, 56, udutshulwe wabulawa ekwadokotela eGaRankuwa ngaphandle kwasePitoli, nalapho amadoda amabili abevimbezele khona uDkt Motloutsi,
umsebenzi nezinye iziguli ezine.
UTimothy Moeketsi, 56, nongumyeni kamufi, uthi namanje usashaqekile ngokubulawa kukankosikazi wakhe ngoLwesihlanu.
"Ukushona kwakhe kungithusile. Ubengaphilile wase eya kudokotela esimhambayo vele njengomndeni," esho.
Uthe ngesikhathi engena kwadokotela unkosikazi wakhe, ukhonjwe ngesibhamu wase eyaqandula.
UMoeketsi uthi bahlala budebuduze nakwadokotela.
"Ngibe sengiphuthuma ngemuva kokuzwa ngalesi sigameko. Ngimfice elele phansi ngamphuthumisa emtholampilo, nalapho eshonele khona ngemuva kwemizuzu engu-30.
"Bese sishade iminyaka engu-38, angikholwa ukuthi usengishiyile."
Okhulumela amaphoyisa uWarrant Officer Matheuws Nkoadi uthe abaphangi bebenxenxa imali kodwa bangayithola ngoba lo dokotela usebenza ngama-medical
aids, babe sebethatha i-laptop namaselula babaleka ngemoto kadokotela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uvelile osolwa kwelokubulala
2012-11-12 16:33
Empangeni - Ivele ngaphambi kweNkantolo yeMantshi yaseMpangeni indoda ekusolakala ukuthi iyathinteika esehlakalweni sokubulawa kowesilisa oneminyaka engu-50 ubudala, kusho amaphoyisa esifundazweni iKwaZulu-Natal.
Okhulumela amaphoyisa uCaptain Thulani Zwane uthe icala lihlehliselwe umhlaka-19 Novemba, wathi umsolwa uzogqunywa esitokisini.
"Kukholakala ukuthi mhlaka-6 Novemba, uSigwamba Biyela wayehamba yedwa ngesikhathi ehlaselwa ngabasolwa ababili, oyedwa kubahlaseli wamdubula ekhanda washonela endaweni yesehlakalo," kuchaza uZwane
Umsolwa oyedwa waboshwa ngemuva kwesehlakalo, amaphoyisa asathungatha umsolwa wesibili.
Imbangela yokubulala ayikazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
‘Akumashelwe isikhungo’Comment on this story
UNOBHALA-Jikelele we-ANC usehlabe ikhwelo kuzo zonke izakhamizi zakuleli ukuthi zingenele imibuthano yokumashela isikhungo okugcinwe kuso umdwebo oveza ubuntu bukaMengameli Jacob Zuma obala.
UMnuz Gwede Mantashe ukusho lokhu izolo ngaphandle kweNkantolo eNkulu yaseGoli lapho obekuqhubeka khona ukulalelwa kwesicelo se-ANC sokuthi lo mdwebo ususwe.
“Asibuvikele ubu-Afrika siqikelele ukuthi isiko lethu alibukelwa phansi,” kusho uMantashe obememeza phambi kwezinkumbi zabalandeli be-ANC.
Uthe lesi sithombe sikhombisa ukungalihloniphi ngisho iHhovisi likaMengameli uqobo.
Khonamanjalo, kusasa kuhlelwe ukhukhulelangoqo wemashi eThekwini egqugquzelwa ngabeSouth African Traditional Music Achievement (Satma) Awards ngenhloso yokuzwakalisa ukungenami ngalomdwebo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMnyango ukhuza abasebenzi abatelekile
2012-11-27 16:35
Johanesburg - Izehlakalo zokwesabisa kanye nokulinyazwa kwempahla ngezinye zezinto ezibikiwe njengoba kuqhubeka isiteleka sabasebenzi bezempilo e-Eastern Cape, kusho uMnyango ngoLwesibili.
"Lokhu kungukwephula umthetho futhi kuphambene kakhulu noMthethosisekelo wezwe,” kusho okhulumela uMnyango uSizwe Kupelo.
"Uma abantu belwela amalungelo abo akusho ukuthi kumele babukele phansi amalungelo abanye abantu. Sikhathazekile ngesimo...sizinikele ekutheni bakhokhelwe izimali zabo.”
UKupelo uthe abasebenzi bangena esitelekeni kusukela ngesonto eledlule, laba bakhala ngokungaholelwa nguMnyango.
Kuthiwa abanye bababhikishi bacishe umshini osiza ukuphefumulisa iziguli esibhedlela eBisho, lokhu kubeke engcuphezi izimpilo zeziguli, inganiswelwa ku-R191 million imali ekweletwa abasebenzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-FNB yaqamba amanga ngezikhangisi - Umbiko
2013-01-29 10:03
Johannesburg - Izingane zesikole zakhokhelwa ukuba zenze izitatimende ezingehli kahle eziphathelene nezombusazwe nezisetshenziswe yiFirst National Bank emkhankasweni i"You Can Help", ngokusho kombiko ngoLwesibili.
Iphephandaba iThe New Age libike ukuthi ama-video lawa ahlelwa kanti ingane ngayinye yayikhokhelwa u-R3 500 ngosuku.
Oyinhloko kwezokumaketha eFNB uBernice Samuels kuthiwa watshela iphephandaba ukuthi kungumgomo ukuthi bakhokhele labo ababasebenzisayo uma kwenziwa izikhangisi.
Ngesonto eledlule, iFNB ithe inkampani ezimele yiyo eyenza inhlolovo kubafundi abaphakathi kweminyaka engu-10 no-22 ubudala ukuzwa ukuthi bazizwa kanjani ngeNingizimu Afrka nekusasa layo.
Lezi zikhangisi zavusa omkhulu umsindi, i-ANC ikhala ngokuthi kuhlaselwa yona.
Ngokwaleli phephandaba lezi zingane zaziqashwe yiTake Ten
Casting kanti "konke okwenziwa kwakuhleliwe".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iphoyisa livele enkantolo ngelokudlwengula
2012-09-26 07:37
Kimberley - Iphoyisa, 36, livele eNkantolo yeMantshi yaseKimberley ngecala lokudlwengula, kusho i-Independent Police Investigative Directorate (IPID).
Leli phoyisa lisolwa ngokudlwengula intombazane, 16, ngoMsombuluko, kusho okhulumela i-IPID uMoses Dlamini.
“Leli phoyisa lathatha le ntombazane kubo lase liyiyengela emjondolo walo oseLerato Park,” kusho uDlamini.
Kusolakala ukuthi wabe eseyidlwengulela esikhotheni wase eyiphindisela kubo.
Umndeni wayo wayihambisa esibhedlela, nalapho kwatholakala khona ukuthi idlwenguliwe.
- Landela
IzindabaNews24 kuTwitter
- SAPA


text:
Uphume ngembobo yenalilti iloli lingena endlini
2013-01-18 14:07
Pietermaritzburg - Owesifazane waseMgungundlovu uphume ngembono yenaliti ngesikhathi iloli lishayisa umuzi abewugadile ngoLwesihlanu ekuseni, kusho abahambisa usizo oluphuthumayo.
"Iloli belizihambela lingashayelwa muntu ngesikhathi kudedeleka amabhuleki, umshayeli walo esangene enxanxatheleni yezitolo," kusho okhulumela amaphoyisa uJoey Jeevan, etshela abezindaba zeNews24.
Iloli lishelele laze layobhajwa endlini.
"Iloli licishe langena ngapha laphuma ngale," kusho okhulumela abakwa- ER24 uDerrick Banks, othe lingene ngasekhishini lagcina ngasegumbini lokuphumula.
Abanikazi bomuzi kubikwa ukuthi bavakashele edolobheni laseKapa, umuzi ubishiywe ezandleni zowesifazane oneminyaka engu-20 ubudala.
Lona uthi ubone iloli liza liqonde ngqo, wase ebalekela kwelinye igumbi, ube esengeniswa esibhedlela.
Sekuvulwe icala lokushayela budedengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kubulawe obhejane abathathu
2013-01-09 09:01
Johannesburg - Kuyaqhubeka ukubulawa kobhejane, njengoba abazingeli sebebulale obhejane abathathu esiqiwini iKruger National Park, kusukela kuqale unyaka, kusho abakwaSA National Parks (SANParks).
"Izilwane zibulawe ngezikhathi ezimbili ezahlukene. Kutholakale isibhamu sohlobo lwe-rifle nezimpondo zobhejane," kusho okhulumela iSANParks, u-Ike Phaahla.
Esehlakalweni sokuqala kudutshulwe kwabulawa obhejane ababili abamhlophe engxenyeni yesiqiwi engaseHoutboschrand.
Isikhulu esiphezulu kwaKruger National Park u-Abe Sibiya, uthe abazingeli yizigilamkhuba eziqhamuka eMozambique, laba banquma izimpondo zobhejane mhla lulunye enyangeni.
Abasolwa abakabanjwa.
Esehlakalweni sesibili kube nokudubulana phakathi kwabasebenzi basesiqiwini nabazingeli.
"Lena akusiyo neze indlela efanele yokuqala unyaka," kusho uSibiya esitatimendeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kusathungathwa abasindile eGhana
2012-11-08 07:35
Accra - Kushone abantu abane kwathi inqwaba yambozeleka ngaphansi kukadoti ngesikhathi kuwa ibhilidi elinezitezi ezine, nelinesitolo, enhlokodolobha yaseGhana, i-Accra.
UMengameli John Mahama, nosemjahweni wokhetho ngoDisemba, kudingeke ukuthi anqamule umkhankaso wakhe ukuhambela le ndawo yenhlekelele wathembisa ngokuthi abathintekayo ngalokhu bazoyikhotha imbenge yomile.
Abatakuli bakwazile ukuhlenga abantu abangu-42 kanjalo nezidumbu ezine, kusho ozibonele ngamehlo.
UMahama uthe kumele kuphenywe ngalesi sigameko.
- Landela
IzindabaNews24 kuTwitter
- Reuters


text:
Akasakwazi ukuzihambela owajova eyosokaComment on this story
LUNGI LANGA
IMILE impilo yebhungu laseGeorgedale, eHammarsdale elingasakwazi ukuhamba emuva kokujova lisokwa emtholampilo wendawo.
USiphesihle Mthembu (21) usehamba ngezinduku futhi ukube kuya ngaye ngabe uthola ngisho isihlalo esinamasondo njengoba sekuphele inyanga engakwazi ukuhamba emuva kwemizamo yomtholampilo, iPeaceville eseHammarsdale yokumsoka ngaphandle kwempumelelo.
Uthe waya emtholampilo ngoMeyi kulo nyaka ezimisele ngokusoka wabuyela ekhaya ngenyanga elandelayo engasakwazi ukuzihambela ngezakhe izinyawo.
“Ngahamba ngayosoka ngoba ngizwa kukhulunywa ngakho yonke indawo kuthiwa abantu besilisa abasoke ukuze banciphise amathuba okusuleleka ngengculazi, ngangingazitsheli ukuthi ngingagcina ngingasakwazi ukuhamba,” kusho uMthembu.
Uthe wafika emtholampilo ngezikhathi zasemini bamjova ngasesinyeni ngomjovo wokudumbisa umzimba ukuze angezwa izinhlungu uma esesoka. Emuva kwalokho waquleka, wavuka esesibhedlela iSt Mary’s eMariannhill.
UMthembu uthe akakaze akwazi ukuhamba kusukela ngalelo langa.
Uthe wadluliselwa eRK Khan esibhedlela nabo bambheka bathi abaqondi ukuthi kwenzekeni kuye, bamdlulisela esibhedlela eNkosi Albert Luthuli. Uthe iNkosi Albert Luthuli yambuyisela eRK Khan kepha uze waphuma khona engachazelekile ngokuthi yini edale ukuthi angabe esakwazi ukuhamba nokuthi uzoze akwazi nini.
Uthe okumphatha kabi wukuthi waya emtholampilo ngoLwesine ezoqala emsebenzini omusha ngesonto elilandelayo. Manje usehleli nenkinga yokungahambi kanti kwakusoka lokho akubange kusenziwa ngenxa yalokhu.
Uthe kusukela lokhu kwenzekile akaze athole ncazelo emtholampilo nasezibhedlela asedluliselwe kuzo, kunalokho babukeka engathi bebezama ukumfihlela ngomsuka wokulimala kwakhe. Izolo uvakashele kulo mtholampilo alimala kuwo bathi bazomzamela isihlalo esinamasondo kepha abazange batshengise ukuthi kukhona abangamchazela kona ngokulimala kwakhe.
Umhlengikazi womunye wemitholampilo ezimele ezisoka abantu ocele ukungavezwa, uthe kungenzeka ukuthi uMthembu wajovwa ngomjovo omningi kunalowo owawudingeka noma akajovwanga ngendlela noma waliwa wumjovo. Uthe akujwayelekile ukuthi umuntu alimale ejovela ukusoka.
Kuthintwa aboMnyango wezeMpilo KwaZulu-Natal bacele ukuthi bathunyelelwe yonke imininingwane kaMthembu ukuze babheke ukuthi bangamsiza kanjani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
OwaseTanzania uboshelwe ukuzama ukudlwengula
2012-12-31 10:30
Johannesburg - Indoda edabuka eTanzania iboshiwe mayelana nezinsolo ezithi izame ukudlwengula ingane eneminyaka eyisishiyagalolunye ubudala, maphakathi nedolobha iGoli.
Amaphoyisa athi umama wengane ugadise umngani wesoka abantwana bakhe ababili, ngesikhathi yena eye ezitolo.
"Umsolwa kukholakala ukuthi usalwe wapotoza ingane wazama nokuyikhumula," kusho okhulumela amaphoyisa uWarrant Officer Xoli Mbele.
"Ingane ikwazile ukuphulukundlela ibaleke, ibe isihlangana nomunye wesilisa, emtshele udaba wase ebiza amaphoyisa."
Umsolwa oneminyaka engu-28 ubudala, uzovela ngaphambi kweNkantolo yeMantshi yaseGoli maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bathi uzobulawa owaseFrance othunjwe eSomalia
2013-01-16 12:03
Nairobi - Amaphekula angamaSulumane aseSomalia, athi asenqume ukuthi siyiswe kwagoqanyawo isikhulu saseFrance, esithunjiwe kulelizwe isikhathi esevile eminyakeni emithathu.
Leli qembu elidlelana ne-Al-Qaeda, iShebab, likhiphe isitatimende lithi livumelene ngokuthi abulawe uDenis Allex, obesebenza njengesikhulu sezobunhloli eFrance.
Isikhulu seShebab, sitshele abezindaba ze-AFP sathi u-Allex ugwetshiwe futhi angeke siguqulwe isigwebo sakhe: "Ngokubona kwethu kumele afe."
IShebab ayivezanga lutho oluyizinkomba zokuthi usaphila u-Allex, lona uthunjwe eSomali, kusukela ngoJuni 2009, abanye ababili ayebanjwe nabo babulawa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Uzame ukuzibulala obizwe nguyise ngesidomu
2013-01-17 12:03
Pretoria - Intombazane, 18, izame ukuthatha impilo yayo ngemuva kokufeyila kwaze kwaba kabili uGrade 10 nokuthi ibizwe ngesidomu nguyise oyizalayo.
Le ntombazane, elingadalulwanga igama layo, inqatshiwe kulesi sikole esiseWinterveldt, enyakatho nePitoli, nokudale ukuthi izame ukuzibulala, kubika iTimesLive.
Ibe isingeniswa esibhedlela nalapho ithola khona ukwelulekwa ngokwezengqondo.
Uyise wale ntombazane uthi isikole sithe akayibhalise ekolishi noma esikoleni sabantu abadala.
Uthe: “Ngiyazisola ngokumbiza ngesidomu. Ngingumuntu onenhliziyo encane kanti bengibona sengathi akazimisele ngokufanele esikoleni."
"Ngidinga ukunikezwa ithuba, ukwesekwa nosizo ezifundweni ezingithwalise kanzima, nokuyiMaths Literacy
neBusiness Economics," kusho le ntombazane ikihla isililo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kutholakale usana lulahliwe
2012-12-19 07:57
Durban - Kutholakale usana luntshingwe eceleni komgwaqo eWestville, ngaphandle kweTheku, kusho abezimo eziphuthumayo.
“Ingane ihloliwe kwatholakala ukuthi ibinokushiswa yilanga okuncane nje ebusweni kanti iphila saka. Ibe isiphuthunyiswa eLife Westville Hospital ukuze iyothola olunye usizo lwezempilo," kusho okhulumela abakwa-ER24
uDerrick Banks.
Uthe le ngane itholwe eceleni komgwaqo.
“Bezikhona izikhulu zomthetho endaweni yesigameko njengoba zithembise ngokuphenya ngalesi sigameko."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwaba yiphutha ukwamukela umsebenzi - Isikhulu
2012-10-05 14:07
Durban - UMnyango wezeMpilo KwaZulu-Natal uthi incazelo oyitholile ngokusula kwesikhulu sase-Addington Hospital, uKobus Kotze, osanda kuqokwa, uthi wenza iphutha ngokwamukela lo msebenzi kwasekuqaleni.
Owalo Mnyango uDesmond Motha ubekhuluma neNewswatch kulandela ukusula kulesi sikhundla kukaKotze ngoLwesithathu, nobekuwusuku lwesithathu ekulo msebenzi.
"Akazange abalule lutho ngaphandle kokuthi uzwa sengathi wenza iphutha ngokwamukela lo msebenzi - njengoba ethi uphindela e-Eastern Cape."
Ukuqokwa kukaKotze kwaqinisekiswa ngenyanga eyedlule njengoba kuqhubeka uphenyo ngokusebenza kwalesi sibhedlela esakhelene nolwandle eThekwini.
Lesi sibhedlela sishoda kakhulu ngabasebenzi nezinsizakusebenza.
"UMnyango uzoqhubeka nokuqinisekisa ukuthi konke kuhamba ngendlela kulesi sibhedlela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
‘Liyagajwa’ iTheku emakhonsathini amakhuluComment on this story
FANELESIBONGE BENGU
UKUGQOZA kokuthengwa kwamathikithi okubuka izihlabani zomculo zaphesheya kwezilwandle eziphuma zingena kuleli sekwenze inkampani ehlela imicimbi ingalicabangi nhlobo iTheku uma yenza imicimbi.
Lokhu kuvezwe ngokhulumela isikhondlakhondla senkampani ehlela imicimbi okunandisa kuyo izintandokazi zabaculi baphesheya, iBig Concerts, uDionne Domyan-Mudie.
Phambilini iBig Concerts ilethe kuleli abaculi baphesheya okubalwa kubo uMary J Blige, Lionel Richie, Coldplay, Elton John, Usher nabanye kanti iningi lalaba baculi kalizi eThekwini kodwa ligcina eKapa naseGoli.
Kumanje le nkampani ihlele ukuletha iqembu lezinsizwa lomculo we-rock laseMelika, iLinkin Park, lizonandisa eCape Town Stadium ngoNovemba 7 ngaphambi kokudlulela eGoli ngoNovemba 10.
Ngaphandle kwale khonsathi, bahlela ukuletha umculi osolwa “ngobusathane”, uLady Gaga ngoNovemba 30 eSoccer City Stadium naseCape Town Stadium ngoDisemba 3.
UDomyan-Mudie uthe ukungabalethi kwabo abaculi baphesheya eThekwini yingoba abantu bakuleli dolobha bayanqena ukungena emaphaketheni.
“Isizathu (sokungawenzi amakhonsathi eThekwini) yingoba iBig Concert ayiwadayisi amathikithi enele okwenza ukuthi kungene imali futhi intshiselekelo yokufuna abaculi incane. Ngokwejwayelekile iTheku lithenga amathikithi aphakathi kwangu-20 nangu-30 wamaphesenti athengwa ngabantu baseGoli. Abaculi kuyabiza ukubakhokhela kanti izindleko zokubaletha kumele zikhokhwe yiBig Concerts,” kusho uDomyan-Mudie.
Yize iTheku selivame ukushaywa ngesithende emakhonsathini abaculi baphesheya kwezilwandle, libe senhlanhleni ochungechungeni lwamakhonsathi omculi we-R&B waseMelika, u-Anthony Hamilton, ozojabulisa abathandi bomculo “wothando” eWave House, eGateway, ngo-Agasti 19 ngo-3 emini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bayangunuza ngokufa kuka‘Bhunu’Comment on this story
SIMPHIWE NDWANDWE
sEKUQUBUKE ukubhekana ngeziqu zamehlo emndenini womgadli owayewunyazi kuMaZulu, odutshulwe ngabaphangi kwakhe eMlazi ngeledlule.
Isihlobo sikaJerome “Bhunu” Hlengwa (56) esicele ukungadalulwa ngoba kunokuphambana emndenini, sithe uhlaselwe enomkakhe nesisebenzi sasendlini.
“Ubegula esanqunywa ngisho umlenze ngenxa yesifo sikashukela. Abaphangi bangene kwakhe kukhona umkakhe endlini nesisebenzi. Okuxakayo ukuthi wukuthi akaze bathathe lutho olutheni kodwa umufi udutshulwe amahlandla ayisihlanu ekhanda nelilodwa esifubeni.
“Kuyasimangaza lokhu ngoba uma izigebengu bezizophanga ubengaziphazamisa kanjani engakwazi ukuhamba kahle futhi enomlenze owodwa futhi engahlomile?
“Sebengaze bamdubule amahlandla amahlanu ekhanda kanti yini lena engaka abeyenzile ezigebengwini?” kubabaza lesi sihlobo.
Sithe isimo sishubile emndenini ngoba kunemibuzo equbukayo ngokufa kukaHlengwa.
Ikhono lakhe ebholeni laqala ukugqama esagijima ku-Richmond Junior Aces ngaphambi kokuyobhubhisa izizwe oSuthwini lapho ayedabula inethi kungabi ndaba zamuntu.
Waduma kakhulu ngeminyaka yo-1980.
Okhulumela amaphoyisa esifundazweni, uColonel Vincent Mdunge, uthe kusaphenywa akekho oseboshiwe.
Uthe bazi ukuthi bebebabili abahlaseli.
Inkonzo yokumphelezela izoba kwa-AA ehholo bese kwedlulelwa emathuneni aseMobeni Heights lapho ezolothiswa khona.
Ushiye abantwana abathathu nenkosikazi yakhe.
n Khonamanjalo, uGeorge “Phathiwisa” Mthembu, oshone ngoLwesibili ngemuva kokuxinwa wukugula, uzofihlwa kusasa eNanda, eThekwini.
UMthembu wayevala kuthule umoya emuva ngesikhathi esadlala kwi-African Wanderers ngeminyaka yo-1970.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Angiwabambile amagqubu - Da Gama
2013-02-22 08:01
Johannesburg - Njengoba sekuzophela unyaka kwahlukana inhloko nesixhanti phakathi kwakhe nePlatinum Stars, u-Owen da Gama uzobe ebhekene naleli qembu koweNedbank Cup ngempelasonto.
UDa Gama usanda kuholela ezakhe ezikuNational First Division, iDynamos, emzuliswaneni olandelayo ngesikhathi zishaya iMpumalanga Black Aces ngo 3-1.
Lokhu kuchaza ukuthi iDynamos izotholana phezulu neStars eGiyani ngeSonto.
Ukuqeqesha kukaDa Gama eDikwena kwaphela kabana ngesikhathi emiswa kulandela izinsolo zokukhwabanisa, yize uphenyo lwangaphakathi lwamthola engenacala.
“Angiwabambi amagqubu,” kusho uDa Gama etshela iKickOff.com.
"Sengike ngadlala ibhola emazingeni aphezulu ngaqeqesha namaqembu amaningi. Yebo, ngaphoxeka ngendlela engaphathwa ngayo kuPlatinum Stars kodwa sengadlula kulokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Imvula igugule amatekisi amabili eKZN
2012-12-13 08:16
Durban - Amatekisi amabili aguguleke aya emfuleni kulandela uzamcolo ngaseMhlanga, KwaZulu-Natal, kusho abezimo eziphuthumayo.
Okhulumela iNetcare 911 uChris Botha uthe abosizo lokuqala namaphoyisa bathole umbiko ngoLwesibili ekuseni ngamatekisi amabili amuke nomfula, nokube sekuqala ukuthungathwa kwawo eMhlangane River.
Uthe kunemibiko eshayisanayo ngesibalo samatekisi alahlekile.
"Ngesikhathi sihamba ngendiza enophephela emhlane phezu kwalo mfula sibone amatekisi amabili."
Ngemuva kokusesha isikhathi eside, akutholakalanga muntu phakathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISwazini iphika eyokuvala izigqebhe
2012-12-28 12:14
Mbabane - Izwe laseSwazini liphike lalala ngomhlane ukuthi likuvalile ukugqokwa kwezigqebhe, izikibha ezincane namabhulukwe aveza ukhalo, kusho okhulumela uhulumeni uPercy Simelane.
“Uhulumeni akaze nangelilodwa ilanga anqume into efana naleyo noma athi akuboshwe umuntu ogqoke isigqebhe," esho.
Uthe uSection 28 (1,2 & 3) weNational Constitution of
the Kingdom of Swaziland (2005) uyawavikela amalungelo abantu besifazane kuleliya lizwe ngakho abasoze baphasisa into efana naleyo.
“Noma ngabe yimuphi umthetho ophambana noMthethosisekelo ngeke siwuphasise njengoba kucaciswa kuSection 2 [1].”
Abezindaba baseSwazini ngoMsombuluko babika ukuthi amaphoyisa avale abesifazane ekugqokeni izigqebhe, izikibha ezincane namabhulukwe aveza ukhalo ngoba ethi agqugquzela izigameko zokudlwengulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USexwale uyaziqhathulula ezinsolweni zikankosikazi
2013-02-13 12:01
Johannesburg – UNgqongqoshe wezokuHlaliswa kwaBantu uTokyo Sexwale uyakuphika lokho okushiwo unkosikazi wakhe emaphepheni awafake eNkantolo eNkulu eSouth Gauteng, okungukuthi wayemhlukumeza ngokumshaya.
Unkosikazi kangqongqoshe usola umyeni wakhe ngokumhlukumeza ngokumshaya, ngokomphefumulo, nangokwengqondo esitatimendeni esifungelwe esinikwe inkantolo kanye nencwadi yesehlukaniso, kubike iBeeld.
Ngokomthetho waseNingizimu Afrika, abantu abasezinhlelweni zokwehlukanisa abavumelekile ukudalula imininingwane yecala.
Kodwa uSexwale ucele ummeli wakhe, uBilly Gundelfinger, ukuba adalule udaba lokwehlukanisa kwabo emphakathini.
“USexwale uziphikile izinsolo asolwa ngazo wathi udoti lowo,” kusho uGundelfinger.
“Futhi akulona iqiniso ukuthi akanayo imali nokuthi usehlala efulethini elincane..”
Ummeli kaJudy Sexwale uthe uJudy umile kwelokuthi umyeni wakhe ubemhlukumeza nakuba yena ekuphika lokho.
Ungqongqoshe wathola amaphepha ngonyaka odlule esehlukaniso, lapho unkosikazi wakhe efuna indlu ka-R70m, imoto ka-R1m njalo ngemuva kweminyaka emihlanu kanye no-R50 000 wesondlo sengane ngayinye ezinganeni zabo ezimbili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe obhale kuFacebook esabisa
2013-01-02 15:05
Singapore - Amaphoyisa aseSingapore asebophe umfanyana waseNdiya oneminyaka engu-13 ubudala, obhale kuFacebook, wasabisa ethi uzoqhumisa ngebhomu indawo yokugebhula esezingeni eliphezulu.
Umfana lona eligodliwe igama lakhe, uthe uzotshala amabhomu kuyona yonke indawo eMarina Bay Sands, bese ehamba eSingapore, kusho abezindaba zeThe Straits Times.
Amaphoyisa athi umfana ufunda eGlobal Indian International School, uboshwe ngezinsolo zokuphula umthetho ngaphansi kweBreach of Prohibition Against False Threats of Terrorist Acts.
Umuntu olahlwe yicala elifuze leli, angahlala ejele iminyaka emihlanu noma ahlawule isamba esingu- Sg$100 000 ($82 000)..
Ngonyaka ka-2009, umlisa wakhona eSingapore, wagwetshwa iminyaka emihlanu kulandela ukulahlwa yicala lokuthumela imilayezo engamanga exwayisa ngezenzo zobuphekula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kukhwabanisa abaxakeke ngempela - Undunankulu
2012-11-15 16:28
Johannesburg - Ukukhwabanisa yicala imvamisa elenziwa ngabantu abaxakeke kakhulu kwezomnotho nakwezinye izimo zempilo, kusho uNdunankulu wase-Eastern Cape, uNoxolo Kiviet.
"Imvamisa akubi ngabantu abasuke bevele beyizigebengu," esho enkulumweni yakhe ayethule emhlanganweni obizwa nge-International Fraud Awareness, obanjelwe e-East London.
"Basuke sebephelelwe ngamaqhinga bengazi ukuthi kumele benzeni, abantu kuyenzeka bazithole besesimweni ezinzima bengasakwazi nokukhokhela izikweletu, banakekele imindeni, kokunye bahluleke nokuzinakekela bona uqobo..."
Emsebenzini kuyenzeka babhekane nengcindezi yokuqashana ngokwazana, ukukhetha amabala nakho kuyabenza abantu bagcine sebekhwabanisa.
"Into embi ngalolu hlobo lobugebengu wukuthi sebebaningi abantu ababenzayo, abantu abasha babona abaholi benza lobu bugebengu bese nabo beyayengeka," kusho uKiviet.
"Ukukhwabanisa akwenzeki ezulwini, kwenzeka nje emini abantu bebhekile, benziwa ngabafowethu, ngobaba, omama,abangani nabantu esibaziyo."
Undunakulu uthe isifundazwe i-Eastern Cape sinomthetho ovimbela abasebenzi bakahulumeni ekutheni benze amabhizinisi nohulumeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UMotlanthe ugxeke uhlelo lokuqokwa kobuholi
2012-12-03 10:03
Johannesburg - USekela Mengameli uKgalema Motlanthe uthi akazimisele ukuhola umbutho la ezokhethwa khona ngemuva kokuthi "kuhlelwe" esho ekhuluma nelinye lamaphephandaba.
"Angifuni ukuhola umbutho engiqokwe kuwo ngoko"hlelo" angifuni ukuhola abantu engingazi ukuthi bangithemba kangakanani," esho ekhuluma nephephandaba iBusiness Day.
"Uma kube "nohlelo olulandelwayo ngokuqokwa kwami", uma ngikhuluma kamnandi nabo noma ngibanika imisebenzi, angisoze ngazi ngempela noma banakho yini ukungethemba njengomholi."
Izifunda eziningi ze-African National Congress ziphakamise igama likaMengameli uJacob Zuma, ukuthi kube nguye oqhubeka nesikamengameli weqembu uma kubuywa okhethweni lwezikhundla eMangaung.
Uhlelo lokuphakanyiswa kwamagama abaholi abazovotelwa, luthe ukuphazamiseka ngesikhathi izifundazwe ezintathu zihluleka ukuhlangabezana nomnqamulajuqu wokuphakamisa amagama, obungoLwesihlanu.
"Njengoba nje kuzwakala imvunge abanye bethi, 'ungalungeneli ukhetho, 'ungakwenzi ukuthi nokuthi' - konke lokho kubonisa ukwehla kwelukuluku ngokhetho. Ukhetho lwangaphakathi enhlanganweni yilo olukhulisa inhlangano - lokho kwenzeka kuphela uma abantu bekwamukela lokho futhi bekuqonda," kusho uMotlanthe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
ISIZWE SAKWA MSHENGU ( CHAGWE)
Isizwe sakwa Mshengu, Mavuso, Ngxabalala, Mnguni, sinomlando omude kakhulu. Cishe sineminyaka engaphezu kakhulu kwamakhulu amabili sikhona kwela KwaZulu. Kuyavela ukuthi umnyombo waso wangempela ukwelase Swazini. AMashengu ayedudulwa izimpi okwathi ngesikhathi sika Shaka zaphinda zabadudulela kwelase Maxhoseni lapho bagcina bebhace khona empumalanga nezwe. Yingakho-ke bebizwa ngokuthi amaBhaca ngoba bagcina bebhace ehlathini elikhulu lakwa Nohohane behlala nezizwe zama Nhlangwini nama Xesibe . Lezizwe zazinamakhosi azo.
Umlando usitshela ukuthi eSwazini kwakukhona indoda okwakuthiwa uMkhulunkosi owazala uKuwawawa owazala uKulwamba owazala uSidwabasiluthuli. uSidwabasiluthuli wazala amadodana amabili uMshengu no Nkosi (uNkosi wabe esezala uNgwane, ozala uCebisa ozala uDlamini). uMshengu uzala abakwa Shabalala ( izizwe zama Mpondo uShabalala zambiza ngo Ngxabalala).
uMshengu wazala uMavuso, Nhlabathi no Mhlanga. uMavuso azale uMagudulela, Ludonga no Nyawo. Emveni kwenkosi uMavuso kwakufanele kubuse uMagudulela kodwa ngenxa yokuthi wayeyinxele ubukhosi bathathwa uLudonga ngoba phela amanxele ayengabusi eSwazini.
uLudonga wazala uShabalala, Mabuza no Gininza. Kunenkolelo yokuthi ngenkathi kuthatha uSobhuza 1 ngasekuqaleni kwawo 1800 kwabakhona ukungqubuzana mayelana nobukhosi okwenza ukuthi ingxenye yesizwe sakwa Mshengu ifuduke eSwazini iholwa uShabalala ka Mavuso. Phela bobabili uMshengu noNkosi ongukhokho ka Sobhuza babezalwa inkosi uSidwabasiluthuli.
Ngaphambi kokubusa kwenkosi uShaka kwakunezizwe eziningi ezazizinze endaweni namhlanje esibizwa nge KwaZulu Natal. Zonke lezizizwe zazinamakhosi azo. Isizwe sama Zulu sabunjwa uShaka. Ama Bhaca nawo ayengesona isizwe esisodwa. Igama lobu Bhaca linomsuka walo ezizweni ezazakhe enhla nomfula uPhongolo phansi kwezintaba zoBombo. Isizwe esasisikhulu kulendawo kwakungesama Zelemu siphethwe inkosi uLufulwenja. AmaShengu atholana nalezizwe ephuma kwelaseSwazini eholwa uShabalala ka Mavuso.
aMashengu ahamba njalo agudla izintaba zoMkholombe aze azinza kwelasenhla ne KwaZulu Natali maduze nentaba iMancenceza eMnambithi. Lendawo yabe inothile ukudla nemfuyo kuvuma. Inkosi uShabalala yahlala ngokuthula nabantu bayo. Omunye wondlunkulu ba Shabalala kwakuyintombi yasema Mpondweni eyabe izala uNoyaba. Kuthe ngokukhothama kweNkosi uShabalala (eMnambithi) kwaba nomsindo omkhulu phakathi kwabantwana benkosi. Unina kaNoyaba waphindela kubo eMampondweni emveni kokungaphatheki kahle esizweni. uNoyaba naye qobo lwakhe baqala bamqhubukusha emveni kokukhothama kukayise befuna ukumehlisa isithunzi bethi akalime amasimu. Lokhu kwadala ingxabano enkulu kangangoba kwakunezinsolo zokuthi uNoyaba bangase bamenzakalise. uNoyaba nabantu bakhe babe sebekhetha ukulifulathela elaseMnambithi. Bathatha imfuyo yabo kusempondozankomo bashaya bachitha behla nezwe.
Leliqembu lalinovalo ukuthi liyalandelwa ngenxa yemibango yaseMnambithi. Ngalesizathu lakhetha ukungamsebenzisi uShabalala njengesibongo kepha igama likakhokho wabo uMshengu. Ukuze baduse umkhondo bangatholwa abahlaseli ababecabanga ukuthi bayabalandela, banquma ukuzibiza ngokuthi bango Ngxabalala ka Mavuso ka Mshengu. uNgxabalala no Shabalala into eyodwa. Kwakuthi uma bebuzwa imvelaphi yabo bathi bangabeNguni abamhlophe baka Noyaba ngenxa yokuthi izizwe eziningi ezaziliqhamukisa kwelasenhla enkabazwe zazaziwa ngabeNguni. Bafikake ngase Mgungundlovu babizwa ngabeNguni abamhlophe.
uNoyaba owayehola ithimba elikhulu laMashengu ehamba namadodana akhe uChagwe, Mshukangubo no Manovunga baze bayofika eMgungundlovu/ Pietermaritzburg. Bafika kulendawo balekelela isizwe sakwa Nxamalala empini ayeyilwa nama Mbuzane. Inkosi yakwa Zuma ibe isiwabonga aMashengu ngendawo eyingxenye yase Mbubu. uChagwe ube esebekwa ukuba abe yinkosi. Nanamhlanje lendawo yaziwa ngokuthi kukwa Chagwe. Kungekudala kusuke umsindo phakathi kwesizwe sakwa Nxamalala nesama Chagwe. Amanye aMashengu abe esephinda ekhukhula egudla uKhahlamba adlula imifula iNgwagwane neBisi endaweni yase Mzimkhulu. Baze bashaya eNgeli ngase Mbizana. Intaba iNgeli ihlukanisa amaBhaca namaMpondo.
uNoyaba ozala uChagwe no Mshukangubo no Manovunga wakhothamela eNgeli ngase Mbizana lapho athunwa khona. Maningi aMashengu angazange esadlulela phambili eMzimkhulu kodwa akhetha ukuzinza eMgungundlovu. Isizwe sandlondlobala kakhulu ngesikhathi sekubusa uChagwe ngenxa yobuchule bakhe ezimpini. Yingakho lesizwe sagcina sesaziwa ngokuthi isizwe sama Chagwe.
Ngenkathi aMashengu esekubhaceni ecashele izimpi zombuso kaZulu kanye nezimpi zemibango ezabakhipha eSwazini, ayephila ngemfuyo yawo kanye nezinyamazane. Babengawusebenzisi umlilo, babemane bayifukuthe bayidle luhlaza inyama. Namanje abantu bakwa Mshengu basakhonzile ukufukutha. Abantu bakwa Mshengu bayateketa okungukuthi bakhuluma ulimi lwesi Swazi noma isiBhaca. Ngokuthi babebalekela izimpi bebhacile babe sebegcaba ebusweni njengezizwe eziningi ezabe zibhacile.
UChagwe ka Noyaba ka Mavuso wakwa Mshengu (okuqanjwe ngaye isizwe) kanye nabafowabo oMshukangubo no Manovunga bangokhokho kaMabhedla ozala uThapho ozala uThingisi. Uma amaShengu ezithakazela ngo Chagwe asuke ezibiza ngegama likakhokho wabo. Awahlobene nabantu abangoMnguni ngokwesibongo. Kuneminye imizekelo yokuthi ngenkathi amaShengu efika ekubhaceni izizwe zamaMpondo azikwazanga ukubiza uShabalala bathi ngu Ngxabalala.
Kwafika isikhathi lapho amakhosi anikezwa kabusha amandla okubusa emveni kokuba amaNgisi eyidlile iNatal kanye nengxenye yelakwa Zulu ngeminyaka esondelene no 1841. Iziphathimandla zaphakamisa ukuba kubekwe induna enkulu uMshukangubo wakwa Mshengu ngesikhathi amanye aMashengu ebalekele kwelase Maxhoseni. uMshukangubo wenqaba wathi ngeke abekwa ngoba phela ikhona inkosi yamaShengu isekubhaceni. Kube sekuthunyelwa ukuba inkosi uChagwe ibuye ekubhaceni izothatha isukhundla sayo. Isizwe sibe sesikhukhula sisuka kwaNohohane seqa uMzimkulu siholwa uChagwe uqobo. Olunye uzalo luka Chagwe lwasala emabhaceni olunye beluhamba lusala endleleni. Abanye balibhekise ngasogwini. uChagwe (Mfuphi enkomeni, omdematholeni) ufike wabe esebekwa ngokusemthethweni kodwa eseqale walinda okwesikhashana endaweni yase Bulwer ngase ntabeni iMahwaqa. Abanye abasala endleleni bazibiza ngokuthi bangabaka Chagwe ngokwesibongo. Bazithakazela ngokuthi Mshengu, Mayane (Noyaba) Namuhla abantu bakwa Mshengu (Chagwe) sebeyingxenye yesizwe sakwaZulu ngokolimi abalukhulumayo nosikompilo.
Ubukhosi bamaShengu bazinza endaweni esibizwa ngokuthi iNgomankulu, buhamba buze bunqinde endaweni yaseMbo eNingizimu, buphinde bundlalekele eNtshonalanga kwaJozisi buye bunqinde ngeNadi. Empumalanga buhamba buze bunqinde endaweni yamaQamu eMkhambathini. Kuthiwa isizwe samaChagwe besihlalisene kahle kakhulu nabaMbo. uChagwe uthunwe eNgomankulu. Ngasekupheleni ko 1800 abelungu balidlile izwe lama Chagwe, indawo eningi yaba ngamapulazi.
Inkosi u Thingisi yabe inemizi emibili eyayiqamba ngokuthi iseMatatiele naseMnyameni (okuyindlu encane). Amakhosi ayephuma endlini yase Matatiele okuyonandlu enkulu. uBandlalinjani oyinkosana kaShevi ka Thingisi wakha umuzi wakhe phesheya kweNhlambamasoka kwaJozisi wawuqamba ngokuthi ise Mbuthwini (iMatatiele entsha/ethangeni evusa umuzi kayiseMkhulu)
Inkosi uSayiwana kaBhuqa ka Thingisi yakha umuzi wayo endaweni ebizwa ngokuthi kukwa Chagwe eduze nakwa Nxamalala. Siyathola ukuthi inkosi uSayiwana yaxhumana kakhulu nenkosi yakwa Zuma uMafahleni. Siyezwa ukuthi uSayiwana wayekhaliphile futhi eyiqhawe. Inkosi uSayiwana babeyihasha bethi:
“ UmaBhaca kanoMbikazi
Ehlika ngesilulu,
Ethwele inkosi yawo.”
Emveni kokukhothama kwenkosi uSayiwana (othunwe endaweni yakwaChagwe) kwabe sekubekwa uBhokwe ukuba abe inkosi yamaShengu. UBhokwe wazinza endaweni namhlanje ebizwa nge Camperdown (Mkhambathini). Kuthiwa yayinemizi engu 9 nezindlu ezingu 13. Umbuso wamaShengu wawendlaleke ezindaweni zakwa Jozisi, Ngomankulu kuyoshaya eMkhambathini. Nanamhlanje miningi imizi yakwa Mshengu kulezindawo.
Amakhosi akwa Mshengu Chagwe alandelana kanje:
Chagwe
Thingisi
Bhuqa
Sayiwana
Bhokwe
Msamanisi
Mehlwempi
Nkosikayikho (akazange abuse)
Phikindaba (akazange abuse)
Izithakazelo
Mshengu, Mavuso, Ngxabalala (Shabalala), Chagwe
AbeNguni abamhlophe baka Noyaba
Sidwabasiluthuli.
Lomlando uhlanganiswe wahlelwa uBonginkosi ka Bhekani ka Mandleni ka Cetshwayo ka Somagubha ka Bandlalinjani ka Shevi ka Thingisi ka Thapho ka Mabhedla ka Chagwe ka Noyaba Mshengu. Phone 0836593946 email: bmshengu@bhekani.co.za
Siphakamisa ukubonga ngeqhaza lika Cairosse Sabelo ka Madladlamela ka Sweli ka Mdinga ka Xutshwa ka Thingisi no
Sandile ka Sihlabene ka Isaac ka Isaiah ka Cetshwayo ka Somagubha ka Bandlalinjani ka Shevi ka Thingisi no
Mathew ka Bhala ka Veli ka Bandlalinjani ka Shevi ka Thingisi
ISIZWE Sama CHAGWE
AMAKHOSANA NGOKWEZINDLU ZAKWA MSHENGU
INDLU YASE MATATIELE
INDLU YASE MNYAMENI
INDLU Ka MANQINDI
INDLU Ka Nyamazane
Indlu Yase Mnyameni
Amakhosikazi ka Sweli
INDLU KA MANDEKU


text:
WASHINGTON DC—
Uhulumende uthi usevulele ithuba lokuqatshwa kwabongi abangaba yinkulungwane – 1,000, ezibhedlela ezitshiyeneyo kwele Zimbabwe.
Umnu. Tendai Biti umphathintambo wezemali ubikwa ethi usethole imali yokuqhatsha abongi laba kusukela ngoLwesihlanu ngeviki ezayo.
Umnu. Dalumuzi Khumalo omele iLupane edale le Senate uthi kuyangcomeka okwenziwe nguhulumende njengoba izibhedlela ezinengi ikakhulu emaphandleni zisebenza zingela abongi abeneleyo.
Uthi akumelanga ukuthi uhulumende athengisele amanye amazwe abongi abafundiswe umsebenzi eZimbabwe ngenxa yokuthi inani labo seliyehlile kakhulu elizweni.
UKhumalo, okukhomithi yezempilakahle edale lephalamende, uthi kukhanya engani uhulumende uzaqhatsha njalo odokotela abafunakalayo endaweni ezitshiyeneyo zelizwe.
Ingxoxo Esiyenze LoMnu Dalumuzi Khumalo
Ele Zimbabwe lama ukuqhatsha abongi ngenxa yokuswelakala kwemali ngomnyaka ka 2009.


text:
Ababoshwe abadayisa umhlaba - ANC
2012-11-20 16:29
Johannesburg - Kunezinyathelo ezinqala ekumele zithathelwe izikhulu zikahulumeni ezadayisa umhlaba ngokungemthetho zidayisela abantu baseLenasia, kusho i-African National Congress eGauteng.
"Ezehlakalweni eziningi kukhonjwa ngenjumbane izikhulu zikahulumeni, sifuna laba bathathelwe izinyathelo ezinqala," kusho uNobhala weqembu esifundazweni uDavid Makhura, etshela abezindaba eGoli.
"I-ANC icela bonke omasipala kanjalo nemiNyango kahulumeni ukuthi iqinise isitolobho kuze kuzoliwa nokuthengiswa komhlaba ngokungekho emthethweni."
UMakhura ukhale ngokudicilelwa phansi kwezindlu zabantu baseLenasia, uthe iqembu liyakuqonda ukuthi abanye babahlali babengazi ngempela ukuthi umhlaba uthengiswa ngokungekho emthethweni.
"Uma kuwukuthi namanje bayaqhubeka nokwakha, lokho kungukwephula umthetho. Abahlali kumele baphumele obala bampimpe izikhohlakali ezibathengisele umhlaba. Umthetho kumele wenze okulindeleke kuwo."
Zingu-50 izndlu esezidiliziwe kusukela kuqale uhlelo oluthi ingu-113, imizi ezobhidlizwa njengoba yakhiwe emhlabeni ongavumelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Isixwayiso sabazali kowezeMfundo
MHLENGI SHANGASE
INHLANGANO yabazali isixwayise uMnyango wezeMfundo KwaZulu-Natal ukuthi izowuyisa enkantolo enkulu uma uqhubeka nokunqabela abafundi ukuthi bashintshe izifundo sebekwaMatric.
Kunesikhalo esikhulu ngesinqumo salo Mnyango sokungavumeli noma ngubani ukuthi ashintshe izifundo ngaphandle kwezizathu ezinqala. Inhlangano i-KZN Parents Association ithe kuze kwangenelela abameli bayo ukuze abafundi bavunyelwe.
Le nhlangano yabhalela abameli bayo ngesenzo soMnyango sokunqabela ezinye izikole ukuthi zishintshise abafundi izifundo sebekwa-matric.
Kodwa uMnyango uthe ngeke uvumele noma ngubani ukuthi ashintshe isifundo kodwa kumele kube ngumuntu onesizathu esizwakalayo sokuthi kungani kudingeka ashintshe.
USihlalo wale nhlangano esifundeni iDurban South, uMnuz Vee Gani, uthe lo Mnyango wachitha izicelo zabafundi zokushintsha izifundo ezinjengeMaths benze iMaths Literacy kwa-matric ekuqaleni konyaka ekubeni umthetho uvuma ukuthi bangakwenza lokhu.
Uthe bayifaka kubameli le ndaba ngoba kucindezelwa ilungelo lomfundi. Abameli boMnyango bababhalela bevuma ukuthi bayithola incwadi.
“Awukwazi ukuthi ungaphuca umfundi ilungelo lakhe lokuthi uma ebona ukuthi ngeke ayiphase i-maths ashintshele kwi-maths literacy ngoba umthetho uyavuma. UMnyango ubukuchitha lokhu uthi ngeke ubavumele abafundi ukuthi bashintshe saze sayingena ngokwezomthetho le ndaba ngoba iyasikhathaza,” usho kanje.
Uthe uMnyango ubungafuni ukuthi ushintshe isifundo uma kungukuthi wenza i-accounting noma isayensi okuyinto umthetho ongayivumi.
“Uma umfundi ebona ukuthi ngeke aphase kumele avunyelwe ukuthi ashintshe kunokuthi afeyile ekupheleni konyaka. Akashintshe kusenesikhathi. Sifuna abafundi bangaphucwa ilungelo ngoba wona uMnyango uhlale uthi amalungelo abafundi uwabeka phambili,” usho kanje.
Ukhale ngokuthi ezikoleni eziyishumi okunabafundi abevile kwabayishumi abafaka izicelo zokushintsha i-maths benze i-maths literacy kwathunyelwa izikhulu ukuthi azibheke ukuthi kuyafundwa yini ngoba baningi kakhulu abafune ukushintsha lesi sifundo.
Inhloko yoMnyango, uDkt Nkosinathi Sishi ithe u-matric uyiminyaka emithathu akuwona unyaka owodwa nje kuphela.
“Kwa-matric udinga i-class mark (amamaki owathola unyaka wonke ngokubhala noma ngokukhuluma) ngakho uma ushintsha kwa-matric uwathathaphi? Uma kungukuthi ufuna ukushintsha kunemibandela ebekiwe njengokuthi kumele ube nomuntu ozokufundisa ngoba usuke ungasifundanga leso sifundo kusuka kwaGrade 10. Ngeke uqonde ngezinyangana ezimbalwa ukuthi sinjani,” usho kanje.
USishi uthe abafundi uma befuna ukushintsha bangazibona sebenza iminyaka emibili ngaphezulu.


text:
UMnyango uzofaka igxalaba ezibhedlela
2013-02-06 10:05
Durban - Liyenyuka inani lezibhedlela zaKwaZulu-Natal, abezithola uxhaso emazweni angaphandle, nesezizoba ngaphansi kwekhwapha loMnyango wezeMpilo esifundazweni, kubika iphephandaba iThe Mercury ngoLwesithathu.
UNgqongqoshe wezeMpilo esifundazweni uSibongiseni Dhlomo udalule lokhu ngesikhathi enengxoxo nephephandaba ngesonto eledlule ngesikhathi uMnyango umemezela ukuthi usuzophatha iMcCord Hospital.
Lesi sibhedlela bese kuthiwa sizovala iminyango ngemuva kokuthi kuphele izimali zoxhaso ezivela eMelika.
UMnyango ubheke nokuthenga iSt Aiden Hospital nayo eseThekwini.
Ngokombiko weThe Mercury zingu-12 ezinye izibhedlela esifundazweni ezizongena ngaphansi kwezinhlelo zikahulumeni, okubalwa iSt
Mary's eseMarianhill neSt Mary's eseMelmoth.
"Lezi zibhedlela bezixhaswa ngezimali eziphuma emazweni, kodwa manje bathi iNingizimu Afrka isikhululekile ngakho ngeke basaqhubeka noxhaso," kusho uDhlomo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izinkampani zezindaba nesicelo kuMogoeng
2013-01-09 11:03
Johannesburg - Izikhondlakhondla zezinkampani zezindaba sezicele iNhloko yamaJaji uMogoeng Mogoeng, ukuthi azinike imvume yokukwazi ukwethamela isicelo esedluliselwe kwabeRefugees Appeal Board, mayelana nesicelo sikasomabhizinsi waseCzech, ongundaba mlonyeni uRadovan Krejcir, kusho umbiko wephephandaba iBeeld.
Izinkampani lezi zihlanganisa iMedia24, Mail & Guardian Media ne-Independent Newspapers.
UKrejcir watholakala enamacala ePrague, ngo-2012, amacala ahlanganisa elokuthumba nokusebenzisa budedengu imali elinganisela ku-R227 million.
Isicelo sikaKrejcir sokuthi abhace kuleli laseNingizimu Africa, sachithwa wase edlulisa icala.
Izinkampani zezindaba zifake isicelo sokwethamela ukwedluliswa kwecala njengoba umthetho ngaphansi kweRefugees Act, unqaba ukuthi kwethanyelwe ukwedluliswa kwalolu hlobo lwamacala,
Okhulumele lezi zinkampani uDario Milo, uthe kumele iNkantolo yoMthethosisekelo inqume ukuthi kuyiqiniso yini ukuthi kungavinjwa ukulalelwa kwamacala ezakhamizi eziyizifika
namthwalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uthole ibheyili osolwa ngokubulala umyeni
2013-02-19 10:02
Johannesburg - INkantolo yeMantshi yaseMiddelburg imnike ibheyili ka-R10 000 owesifazane osolwa ngokubulala umyeni wakhe, kusho imibiko yangoLwesibili.
URonell Botma kanye nabanye abasolwa abayisithupha, bavele ngaphambi kwenkantolo ngoMsombuluko, babhekene necala lokwakha itulo lokubulala, kanye nokubulala uTiziano Ciciliato, owabulawelwa emzini wakhe emasontweni amabili edlule.
Umufi wagwazwa waphinde washaywa ngesando wafa.
UBotma waboshwa kanye nesisebenzi sakhe sasendlini u-Annah Mokwana, 51, nodadewabo uDinah, 45, bobabili laba bangaphandle ngebheyili.
Abasolwa besilisa uMbuso Khoza, 29,
Henry Chego, 29, Doctor Jacob Tlou, 30, noTsietsi Letsebe, 34, basasesitokisini.
IMantshi uHans Combrink inike uBotma ibheyili , yathi awekho amathuba okuthi angabaleka aye ngaphandle kwezwe, yathi futhi akasiyo ingozi emphakathini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ngaboleka uZuma eyokulungisa eNkandla – Reddy
2012-11-19 10:02
Durban - Usomabhizinisi owaziwayo waseThekwini uVivian Reddy owake wanikelela uMengameli uJacob ZUma ngemali yokulungisa umuzi wakhe, usephumele obala wavikela uZuma, okhulume ePhalamende wathi waboleka imali yokulungisa umuzi wakhe oseNkandla nosuphenduke undabamlonyeni.
UReddy ugxeke ukusingathwa kodaba lomuzi kaZuma wathi luyindlela nje yokulwa izimpi zombusazwe.
“Ngisondelene kakhulu neNkandla, ngaboleka umengameli imali yokwakha umuzi wakhe, ngesikhathi kulungiswa ingxenye yokuqala. Usephinde waboleka enye futhi imali," kusho uReddy etshela iphephandana iMercury.
Iphephandaba iCity Press libike ngeSonto lathi abukho ubufakazi obukhona obuveza ukuthi uZuma waboleka imali yokulungisa umuzi wakhe.
Iphephandaba lithi isakhiwo saseNkandla, sisemhlabeni ophethwe ngabeNgonyama Trust, nabo abangazi lutho ngokubolekwa kwemali lena.
Umkhulumeli kaZuma uMac Maharaj, akaphumelanga obala ngesikhathi ebuzwa ngalolu daba.
UReddy ugxeke iCity Press wathi: “ ICity Press iyaphambuka futhi igxambukela ezindabeni zikamengameli."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
‘Abasizwe abalahlekelwa yizihlobo eLonmin’Comment on this story
CELANI SIKHAKHANE
IMEYA yaseZululand, uNkk Zanele Magwaza-Msibi (osesithombeni), isinxuse abantu ukuthi basize imindeni eyalahlekelwa yizihlobo zayo ngesiteleka sasemayini iLonmin eMarikana ukuze ikwazi ukuqhubeka nempilo.
UNkk Magwaza-Msibi ukusho lokhu ngemuva kokuhambela kuleya ndawo lapho ebehlangene khona nemindeni ethintekayo eyoyiduduza ngokwenzeka.
“Okubuhlungu kakhulu wukuthi kunezingane ezincane zamantombazane ezineminyaka ebalelwa ko-25 kodwa eseziphenduke abafelokazi ngenxa yokushonelwa wobaba bezingane bazo ababehlanganyele esitelekeni.
“Yingakho ngithinteka kakhulu. ngabona kungcono ukuthi kungaba kuhle uhulumeni kuthi kusaqhubeka ukuhlala kwekhomishini edingida lolu daba kodwa kube nosizo lwezimali olunikezwa le mindeni,” kusho uNkk Magwaza-Msibi.
Uhambele le mindeni emva kokuba sekuphele isikhathi, cishe esingangezinyanga ezintathu, kwafa abantu kanti kwaba yisibhicongo esasibalwa nezinye ezisemlandweni omubi kuleli.
Ukuhambela kukaNkk Magwaza-Msibi kuleya ndawo abanye bakuhumushe njengokuyozama ukuveza iqembu lakhe kubantu bakhona nokuqinisa umkhankaso obheke ku-2014.
Echaza uthe bebeye kuleya ndawo njengeqembu kanti baqale bahambela ukuhlala kwekhomishini weJaji u-Ian Falarm.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusaqhubeka ukuthungathwa kukaDorner
2013-02-12 07:22
Los Angeles - UChristopher Dorner, nowayeyiphoyisa laseMelika elibalekelana namaphoyisa kusukela ngesonto eledlule, usebekwe icala lokubulala eCalifornia, njengoba izikhulu zithi kungenzeka ukuthi ubalekele eMexico.
Le ndoda, 33, yafaka i-video ehlasimulisa umzimba nalapho yayifunga igomela khona ngokubulala amaphoyisa nemindeni yawo kulandela ukuxoshwa kwayo embuthweni ngo-2008.
Ibekwe icala lokubulala iphoyisa uMichael Crain, 34.
UDorner uphinde wabekwa amanye amacala amathathu okuzama ukubulala, kusho uPaul
Zellerbach, nongummeli eRiverside County.
Kukhishwe umehlokaboni ka-$1 million kongase ahlinzeke ngolwazi olungaholela ekuboshweni kukaDorner.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Senyukile esabashone emvuselelweni
2013-01-03 11:00
Lisbon - Isibalo sabashone emvuselelweni eyandulele unyaka omusha enkundleni yezemidlalo e-Angola eLuanda, sesinyukele ku-16, kusho iphephandaba lombuso iJornal de Angola ngoLwesithathu.
Abezindaba i-Angop bathe ngoLwesibili kugxobeke kwashona abantu abayishumi kwalimala abangu-120 esangweni laseCidadela Desportiva stadium, okuyilapho i-Universal Church of the Kingdom of God (IURD) ibihlele khona imvuselelo.
Isibalo manje sesinyukele ku-16, kuhlanganisa izingane ezintathu, kusho okhulumela abezimo eziphuthumayo etshela iphephandaba.
I-Angop icaphune uPaulo de Almeida, oyiphini lomholi wamaphoyisa ase-Angola, ethi ezokuphepha bezihleliwe kule mvuselelo kodwa isibalo sabayithamelile saba ngaphezulu kwalokhu obekulindelwe.
Uthe balinganiselwa ku-150 000 abantu abazame ukungena enkundleni emumatha abantu abangu-50 000.
Isikhulu se-IURD ngaphambilini sitshele i-Angop ukuthi ibandla belilindele abantu abalingniselwa ku-70 000.
– Landela Izindaba News24 kuTwitter
(@IzindabaNews24).
- Reuters


text:
Nginamahloni ngeNingizimu Afrika - UShansela
2013-01-21 10:03
Johannesburg - UShansela e-University of the Free State uSolwazi uJonathan Jansen, usetshele abafundi bonyaka wokuqala ukuthi unamahloni ngeNingizimu Afrika, kusho umbiko ngoMsombuluko.
"Nginamahloni ngeNingizimu Afrika. Kuyihlazo ukuthi kuthiwe umuntu angaphumelela umatikulestheni ngo-30% nje kuphela. UMotshekga (uNgqongqoshe woMyango weMfundo eyisiSekelo) wenza iphutha elimbi kakhulu. Lokhu kuyihlazo elimbi," kusho uJansen, ngokombiko wephephandaba iBeeld.
UShansela ube esexwayisa abafundi ethi bangaceli kuye izeluleko ezintweni eziphathelene nezothando, ethi kuyizinto ezichitha isikhathi.
"Ngiyazipha isikhathi nabafundi, ngaphambi kokuthi bakuhlelele isikhathi sokuhlangana nami, umelekeleli wami ubheka indlela oqhuba ngayo ezifundweni zakho. Uma ufeyila angeke ngizixake ngawe, esho etshela abafundi abasha abangu-4 000."
UJansen uqhubeke wathi abafundi bakulo nyaka, bangabafundi abakhaliphe kakhulu inyuvesi ike yaba nabo eminyakeni engu-109 ikhona.
"Ningabantwana bami, umzali kumele ashaye imthetho kungabi kwampunzi edla emini. Uma uthatha amatshe ujikijela isikole ucekela phansi impahla, nakanjani ngizokuxosha. Uma uhlukumeza abanye abantwana, ngizokuxosha," esho exwayisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMkhize ‘usocongelwe ubuciko bakhe’Comment on this story
SIMPHIWE NDWANDWE
Ebika eseGamalakhe, ePort Shepstone
USOTSHWEBHU we-ANC kuMasipala we-Hibiscus Coast KwaZulu-Natal, uMnuz Wandile Mkhize, osocongwe ngeSonto eledlule, kusolakala ukuthi uzakhele izitha ngokuba nobuciko obumangalisayo kwinkulumo-mpikiswano obekwenza kube nzima kubantu abafuna ukumelana naye.
Enkonzweni yesikhumbuzo ebisoGwini Sports and Leisure Centre izolo ntambama kuvele ukuthi uMkhize (34) ubekwazi ukumela into akholelwa kuyo futhi enamandla kakhulu uma kuphikiswana.
Lokhu kuchazwe ngokuthi kungenzeka kumdalele amazinyo abushelelezi kulabo abesebembona njengesiphazamiso kubo ngendlela abekwazi ngayo ukunqoba izinkulumo-mpikiswano.
UMnuz Mthandeni Ngcobo we-ANCYL kuleya ndawo, uthe umufi yindoda ebikwazi ukuba nethonya kwabanye kangangoba bekuba nzima ukuthi uma ekhona kwesekwe omunye umuntu futhi uma engekho bekuba wumqansa ukuqhubeka ngaphandle kombono wakhe.
Uthe ufe olwembiza ngokubulawa kukaMkhize ngoba ushone enephupho lokuthi kwakhiwe isikhungo semfundo ephakeme kuleya ndawo.
Nakuba kube khona izinsolo zokuthi kukhona abebemzonda ngenxa yokuthi ubenamandla ekukhishweni kwamathenda kulo Masipala kodwa akukaze kube khona ukukhuluma okugudla lapho enkonzweni yesikhumbuzo izolo.
UMnuz Willies Mchunu, oyiPhini likaSihlalo we-ANC esifundazweni, uthe ukushona kukaMkhize kuvule esikhulu isikhala kule nhlangano.
“UMkhize ubengenakho ukuthi umuntu mdala kunaye noma nguntangayakhe. Ubekhuluma naye aveze ukujula ngaphandle kokushaywa uvalo. Ubehlonipha engasebenzisi ubuchule bakhe ukuhlokoloza abanye noma ukubachapha ngenhlamba,” kusho uMchunu.
Amaphoyisa akhiphe umehlokaboni ka-R100 000 kulowo oyoqhamuka nomkhondo eyoholela ekuboshweni nasekugwetshweni kwababulali. Uzofihlwa kusasa ePort Shepstone.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Swine flu ibulale 95 eNdiya
2013-02-08 14:03
New Delhi - Isifo i-swine flu enyakatho neNdiya sesibulale abantu cishe abangu-95 kusukela kuqale unyaka, kubike abezindaba nezikhulu zakuleliya lizwe ngoLwesihlanu.
Babalelwa ku-500 abantu osekubikwe ukuthi bane-H1N1 ezifundeni ezine kuhlanganisa nenhlokodolobha iNew Delhi kanye nesifunda saseRajasthan okuyisona esihlaselwe yilesi sifo kakhulu, kubike iphephandaba iTimes of India.
NgoLwesithathu besekubikwe ukuthi bangu-64 abantu baseRajasthan abashonile, abangu-18 kubikwe ukuthi bashone eHaryana, kuthi abangu-10 ePunjab kanye nabathathu eNew Delhi , kusho imibiko ecaphune izibalo eziphuma ehhovisi lezempilo.
Okhulumela iHhovisi lezeMpilo akakwazanga ukuqinisekisa lezi izibalo okwamanje.
Ucaphume ucwaningo lweWorld Health Organization oluthi isifo i-H1N1 siyabhebhetheka njengoba kuyisikhathi somkhuhlane kanti nokuqubuka kwaso sekubikwe cishe ezweni lonke.
IWorld Health Organisation ike yakhipha isexwayiso ngokuthi kusazoba nokuqubuka kwesifo i-H1N1 kulandela ukuphela kwaso ngo-Agasti 2010, kusho isikhulumi.
- Landela
IzindabaNews24 kuTwitter
- Sapa - AFP


text:
Abalilahlile ithemba ngoChavez
2013-02-27 07:24
Caracas - Iningi labantu baseVenezuela bahlalele ethembeni lokuthi uMengameli Hugo Chavez uzosinda esifweni somdlavuza bese ebuyela emsebenzini wakhe kungekudala.
Lokhu kuyize lo mholi esehlale esibhedlela cishe izinyanga ezintathu.
Inhlangano eyenza inhlolovo iHinterlaces ithe u-60% wabantu abenze inhlolovo bakholelwa ekutheni uChavez anganyangeka abuyele ekubuseni, njengoba u-14% uthi kungenzeka asinde kepha angasakwazi ukuphatha, kanti u-12% uthi awunathemba ekutheni usazosinda.
UChavez, 58, waya kolashelwa umdlavuza okwesine eCuba ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ungqongqe nomjondolo obedle ezikaFaroComment on this story
SIMPHIWE NGUBANE
IPHELE kabuhlungu injabulo kowesilisa okuthiwa ubeqiwe yizinkamba oshe wangqongqa ezama ukupheka emjondolo eCato Crest, eThekwini izolo ezintatha.
Ubuhangahangu bomlilo obungalawuleki oshise uMnuz Bhekizenzo Ntshangase (34) obeyedwa endlini, ucekele phansi imijondolo nezimpahla okushe kwaba ngumlotha. Omakhelwane yibo abanqande amalangabi bethutha amanzi ngamabhakede. Abantu abebethukuthele bethelwa ngamanzi basole abezicishamlilo okuthiwa bafike ngemuva kwamahora amathathu bebiziwe ngesikhathi kusha.
Omakhelwane bakamufi basole uphuzo oludakayo njengoba bethe uNtshangase ubeqisile ezinkambeni engakaze abuthi quthu ubuthongo kusuka ngoMgqibelo. UMnuz Vumani Khumalo, usomabhizinisi onethaveni nendawo yokudlela, utshele Isolezwe ukuthi umufi ubehla enyuka emgwaqeni ephethe ibhodlela lotshwala. UKhumalo uthe umufi ufike kwakhe ngehora lesithathu izolo ezintatha ezothenga ama-chips ne-russian kodwa wangamvulela.
“Ngimtshelile ukuthi angeke ngikwazi ukumdayisela ngoba sengivalile nomshini wama-chips usuyabanda ngakho angeke ngikwazi ukumfudumezela izinto abezozithenga. Kungalesi sikhathi-ke lapho evele wahamba eseya endlini ekhala ngendlala,” kusho uKhumalo.
Umakhelwane kamufi, uNksz Annie Nkaty ohlala nezingane ezine nabazukulu ababili, uthi kukhale ubumayemaye abantu bezwa uNtshangase ekhala ngosizo esha umlilo usuthungeleke nasemjondolo wakhe.
UNksz Nkaty usale nabekugqokile njengoba ethe uphume ngesamagundane nomndeni wakhe angazi nokuthi bazolalaphi ngoba bashelwe yikho konke abebenakho.
“Kushe yonke into ngisho namaphilisi esifo sofuba kamzukulu wami omncane. Umufi ubephuza futhi ehlala nentombi yakhe emshiye ngoMgqibelo ivakasha kubo e-Eastern Cape. Sisola ukuthi uNtshangase ubezama ukupheka ngemuva kokuchitha ubusuku nabangani bakhe bezijabulisa bephuza,” kulandisa uNksz Nkaty.
Ikhansela lale ndawo eku-Ward 101, uMnuz Ngiba, udlulise amazwi enduduzo kulo mndeni. Uthe uhlelo lokwakhiwa kwezindlu seliyaphothulwa abantu abahlala emijondolo kuleya ndawo ababhalisile sebezofakwa ngononina ezindlini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Konakele ku-ANC eW Cape
2012-12-10 10:04
Cape Town - Bahlukene phakathi abaholi be-African National Congress eWestern Cape, mayelana nobuholi beqembu kuzwelonke, nesikhathi ekumele basihlale beqokiwe.
Iphephandaba iCape Times libike lathi uNobhala weqembu esifundazweni uSongezo Mjongile akahambisani nalokho okushiwo nguSihlalo uMarius Fransman, ophakamise ukuthi ubuholi buqokwe njalo ngemuva kweminyaka eyishumi.
UFransman kuthiwe ufuna ukwenza lesi siphakamiso enkomfeni yeqembu ezobanjwa eMangaung, kuleli sonto, uthi uma ubuholi bunikwa isikhathi eside, lokho kuyosiza uzinzo eqenjini.
UMjongile yena uthi isifundazwe asihambisani nalesi siphakamiso.
"Akusiso isiphakamiso sesifundazwe, lokhu kuwumqondo wokwakha abaphathi abangondlovukayiphikiswa," esho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Usoseshini wabasebenzi uyakhala ngoZuma
2013-02-15 16:38
Johannesburg - UMengameli uJacob Zuma uhlulekile ukubeka obala izinhlelo ezizolandelwa ukuqinisekisa ukuthi kuyaliwa nokushoda kwamathuba omsebenzi, kusho usoseshini omele abasebenzi ngoLwesihlanu.
"Inkulumo yakhe ihlulekile ukubeka obala ukuthi kuzoliwa kanjani nokushoda kwemisebenzi, kwakhiwe namathuba amasha" kusho isitatimende seNational Employers' Association of SA.
"UMengameli uZuma ukhulume kakhulu ngezingqalasizinda nangezinye izinhlelo ezikhona kodwa wangachaza lutho ngamathuba omsebenzi, okuyiyonanto ebalulekile kuze kuzoliwa nale ngwadla."
Usoseshini uthi isibonelelo sabantu abasha angeke sibe wusizo eminyakeni eminingi ezayo.
"Isibonelelo singumqondo omuhle, nokho kumele kube khona uhlelo oluzoma lubhekane ngqo nokudalwa kwamathuba omsebenzi."
Usoseshini uphinde wakhipha izncomo ngemizamo yokulungisa isimo embonini yezimayini.
"Siyabonga ukuthi umengameli ukhulume wacacisa ukuthi angeke izimayini zingene ngaphansi kukahulumeni. Ukucacisa akwenzile kuzosiza ekuheheni abatshali zimali."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubhekwe impilo kaChavez
2012-12-12 07:26
Caracas - Lowo owaqala engumshayeli webhasi waze wagcina esebuholini bezwe eVenezuela, uNicolas Maduro, angase athathe amatomu okuhola izwe uma kucaca ukuthi uMengameli Hugo Chavez akasindi esifweni somdlavuza.
UMaduro uyisekela likaChavez, kanti bangamathe nolimi nalo mengameli obuthaka empilweni.
UMaduro, nobonakala enguyena muntu ongagcwalisa lesi sikhala ngempumelelo, kuthiwa wazakhela amaxhama okusebenzisana namanye amazwe ngesikhathi enguNgqongqoshe wezangaPhandle iminyaka eyisithupha.
Uma uChavez eshenxa esikhundleni, uMaduro kuyomele amele iSocialist Party emjahweni wokhetho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
ISuperSport itheze izinduku ezintshaComment on this story
MTHOKOZISI MNCUSENI
UMQEQESHI weSuperSport United uGavin Hunt usichaze njengamakinati isabelo abesinikwe abaphathi baleli qembu ukuthi aqinise isikwati sakhe kodwa weneme kakhulu ngabadlali abathengele isizini ezayo.
Lo mqeqeshi uthi kuyamjabulisa ukuthi ukwazile ukuthenga kulokhu kwazise kuhlale kuthengwa abadlali bakhe njalo uma kuvuleke iwindi lokushintshana ngabadlali.
Leli qembu elingompetha beNedbank Cup lethule ngokusemthethweni uBevan Fransman, Innocent Mdledle obekuMamelodi Sundowns, Ronald Mohlaka (Mpumalanga Black Aces), Clifford Mulenga (Bloemfontein Celtic), George Maluleke (Ajax Cape Town) noRoscoe Pietersen (Chippa United) njengabadlali babo abasha izolo emini.
“Kwehlukile kulokhu, yithina esithengile yize benginikwe amakinati, ngenxa yesimo, ukuthi ngithenge abadlali. Okuhle ngami ukuthi ngithenga lapho ngibona kunesidingo khona njengoba ngenzile nakulokhu. Ngeneme kakhulu ngabadlali esibatholile futhi angingabazi ukuthi bazosenzela umsebenzi oncomekayo. Ngeke ngande kakhulu ngomlomo kodwa indlela esenza ngayo enkundleni iyona ezocacisela abantu ukuthi yini eyenza ngikhulume ngale ndlela,” kusho uHunt obhekene nokwenza kahle e-Afrika kule sizini ezokwethwasa.
Okuyikona athe kumthokozise kakhulu uHunt ukuthi uthole uFransman obedlalela iHapoel Tel Aviv yakwa-Israel.
“Uyena ufishi omkhulu kubadlali esibatholile. Uza nesipiliyoni esihle asithole ku-Uefa Champions League kanti nakuBafana Bafana useke wadlala khona. Uzobasiza abafana abancane azodlala nabo emuva ngenxa yalesi sipiliyoni. Ngike ngasebenza naye phambilini ngakho-ke ngiyakwazi engikulindele kuyena. Neminyaka isamvuma,” kusho lo mqeqeshi.
Mayelana noMdledle benoMulenga abanomlando wokungaziphathi kahle lo mqeqeshi uthe: “Ngibathanda kabi abadlali abafika benesizathu sokuvala abathile imilomo njengoMdledle noMulenga abaziwa ngokungaziphathi kahle. URonald yena usemncane futhi uzokhula nathi.”
UHunt owethembise ukuthi uzoxuba abadlali abancane nabanamava.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Likhithikile eDrakensburg
2011-06-08 16:45
Durban - Ingxenye yezintaba zokhahlamba bezimbozwe iqhwa njengoba eqhubeka nokwehla amazinga okushisa esifundazweni saKwaZulu-Natal, kubika isiteshi somsakazo i-East Coast Radio.
Inhlangano yomhlahlo wezulu iSouth African Weather Service imemezele ukuthi kuzoba namathuba ezimvula kulona lonke leli kanti futhi kulindeleke amakhaza ashubisa umnkantsha, ikakhulukazi eningizimu ntshonalanga namaphakathi nezwe.
UMurray Cairns, weSani Pass Tours, uthi liqale ngoLwesibili ebusuku ukukhithika.
- News24


text:
Bakhala ngothishanhloko abazali
2012-09-05 10:02
New Brighton - Uphinde waphela kukubi umhlangano obubanjwe ngabazali abangathokozile abakhala ngothishanhloko ozenzela umathanda aphinde aqashe abantu aba"yizipoki".
Iphephandaba iDailySun ibike ukuthi ngoMgqibelo abazali bezingane ezifunda eMolefe Primary School, eNew Brighton, ePort
Elizabeth, babambe umhlangano ngenhloso yokudingida ngokwenza kukathishanhloko.
Umhlangano uphele kumuncu futhi kungafinyelelwanga esisombululweni njengoba kuze kwadingeka ukuthi kubizwe amaphoyisa azohlenga uthishomkhulu.
Umphakathi nabazali abebethi abamudle bamfele lo thishanhloko abathi uqhuba inkohlakalo, bathi usebenzise budedengu isamba semali engu-R250 000, eyabe inikelwe yizinkampani ezizimele kunjalo uzenza umasitende afune imali kubantu abahlala endlini yabasebenza ngaphakthi esikoleni.
Ilungu lesigungu esimele isikole uVelile Khome uthe babhalela uMnyango bekhala ngokuqashwa kothisha abangekho.
“Sabhala incwadi ekuqaleni kwenyanga eyedlule, namanje asikaze siyithole impendulo."
- Daily Sun


text:
Uguquko ezitifiketini zokuzalwa zezingane
2013-01-31 16:49
Johannesburg - Omama bezingane bangalindela ushintsho ezitifiketini zokuzalwa zabantwana babo, kusukela ngenyanga kaMashi, kusho uNgqongqoshe woMnyango wezaseKhaya uNaledi Pandor.
"Siyajabula ukwazisa abantu baseNingizimu Afrika ukuthi angeke zisakhishwa izitifiketi ezinemininingwano engaphelele, lokhu kuzoqala kusukela mhlaka-4 Mashi,” kusho ungqongqoshe.
"Izitifiketi ezizokhishwa zizokuba negama lengane, umama kanye nobaba wayo kanjalo nezinombolo zabo zomazisi.”
Phambilini uMnyango ubukhipha izitifiketi ezinegama likamama nengane kuphela, ebezithatha isikhathi esingamasonto ayisithupha kuphela ukwenziwa.
"Lolu shintsho luzosiza ekutheni sibe nesibalo esiqondile sabantu bakuleli, lokhu kuyizindlela zokuzama ukuqinisekisa ukuphepha.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibhungu livulele ngenhlamvu emtholampilo
2012-12-17 15:03
Montevideo - Ibhungu livulele ngenhlamvu emtholampilo e-Uruguay, latshela amaphoyisa ukuthi belifuna ukwenza lokhu okwenzeke eMelika ngesikhathi kubulawa izingane ezincane nabasebenzi, kusho iziphathimandla ngeSonto.
Amaphoyisa athe akulimalanga muntu ngesikhathi leli bhungu elineminyaka engu-18 lidubula ngoMgqibelo edolobheni iPaysandu.
Amaphoyisa athe leli bhungu, elingadalulwanga igama lalo, litshele amaphoyisa ukuthi belihlose ukuzibulala.
Kodwa ngokuhamba kwesikhathi libe selithi belizama ukwenza lento eyenzeke eMelika lapho ushayasibhamu edubule khona umama wakhe, nezingane ezingu-20 kanye nabasebenzi abayisithupha eSandy Hook Elementary School, eConnecticut, ngaphambi kokuzidubula naye.
Abezindaba babike ukuthi leli bhungu liqale laya kwesinye isikole edolobheni, kodwa lathola kunabantu abancane kusona, labe seliphikelela esibhedlela.
Libe seliboshwa layiswa eklinikhi ukuyohlolwa ingqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Sisekhona isikhathi - Igesund
2012-11-15 08:18
Johannesburg - Umqeqeshi weBafana Bafana uGordon Igesund uthe usemningi umsebenzi omhlalele neqembu ngemuva kokuthi beguqiswe ngo 1-0 yiZambia koweNelson Mandela Challenge ngoLwesithathu ebusuku, kubika iSoccer Laduma.
Igoli elibe lihle kakhulu likaCollins Mbesuma yilo elihlukanise impumalanga nentshonalanga, kodwa iBafana ihlulekile ukwakha amathuba okufaka amagoli ngesikhathi begadulisana nalabo shampeni base-Afrika.
U-Igesund ukholelwa ekutheni udinga isikhathi esithe xaxa nabadlali bakhe.
Uthi ngaleyo ndlela izinto zizoshintsha, wathi ngeke akufihle ukuthi kumjabhisile ukuhlulwa.
"Siyabahalalisela, bafake igoli elihle kakhulu. Ngicabanga ukuthi besingenza kangcono nathi," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UTutu ugxeke iNkandla
2012-12-12 08:31
Johannesburg - U-Archbishop Emeritus Desmond Tutu usegxeke ukulungiswa komuzi kaMengameli Jacob Zuma oseNkandla, wathi lokhu kusibuyisela emuva njengezwe, kusho umbiko ngoLwesithathu.
"Ngubani osile kahle ekhanda ongaphasisa ukulungiswa komuzi ngemali engaphezu kuka-R200 million? Kuphinde kwenziwe kuleya ndawo, kube ngumuzi wakhe kuphela oqhakazile abanye abantu bebhuqwa yindlala," kusho uTutu.
Iphephandaba iThe Star libike ukuthi uTutu ubekhuluma ngesikhathi kunomcimbi wokuhlonipha uKader
Asmal ngebhentshi eKirstenbosch National Botanical Gardens ngoMgqibelo.
Utshele lowo onguNgqongqoshe eHhovisi likaMengameli uTrevor Manuel, nobehambele lo mcimbi ukuthi: "Anifanele ukuba kulo hulumeni."
UTutu uzwakalise ukukhathazeka ngezinga lemfundo, ukuhluleka ukuhambisa izincwadi zokufunda kusenesikhathi kanjalo nemiphumela yeNational Assessments, netshengisa ukungenzi kahle kwabafundi ezibalweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isihluku bemdlwengula bembulalela emathuneni
2013-01-02 15:06
Johannesburg - Amadoda amabili nabafana ababili, kulindeleke bavele ngaphambi kweNkantolo yeMantshi yaseHarrismith, mayelana necala lokudlwengula nokubulala.
Amaphoyisa aseFree State athi abafana ababili, ona-14 nona-16 ubudala, kanye namadoda amabili, basolwa ngokudlwengula babulale intombazane eneminyaka engu-17 ubudala, yaseNtabazwe.
Okhulumela amaphoyisa uSergeant Mmako Mophiring, uthi ababili kwababoshiwe, bayizelamani.
"Intombazane yabe inesoka layo elineminyaka engu-15 ubudala, bemile ngaphandle kwendlu yesonto, ngesikhathi behlaselwa.
Abahlaseli basabisa isoka bathi bazolibulala, base bethatha intombazane behamba nayo,” kusho uMophiring.
Umfana wabe esetshela umphakathi, owaphuma inqina uthungatha intombazane, ekwabe sekutholakala isidumbu sayo emathuneni.
"Intombazane bayikhumula izinwele zokufakelwa, zasakazwa eduze kwayo. Kwatholakala namajazi abakhwenyana asebenzile, ayisishiyagalombili.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyasiqola uhulumeni ngama-etolls - Umbono
2012-12-14 14:16
Cape Town - Konke sekumi ngomumo ngohlelo lwe-etolling emigwaqeni yaseGauteng,
kulandela ukuthi iNkantolo eNkulu ePitoli ichithe isicelo sezihlangano
eziphikisayo ebezifuna luvalwe lolu hlelo.
Abafundi baphula ngesinqumo senkantolo.
USpha Mtshali uthe: Lubuhlungu lona lolu daba lwama-etoll ngoba luzosophuca le mali encane esinayo.
Lo hulumeni ophethe awumele abantu kodwa ungundlovu kayiphikiswa, okubuhlungu basozomvotele kakhulu abantu ngoba abazi lutho.
UMenzi Xolo Mfeka uthe: Mina ngibona ukuthi sekufana nokubhonga emsanini la.
Ayikho into esazojika, ubani ongamelana nohulumeni? Akuyekwe zilime ziyetsheni.
UMthoh Jeza uthe: Ngibona kuyinto eyahlelwa kudala le nto yalama-e-toll inkantolo yenze okuyikho ngoba lokhu kuzogwema izingozi emgwaqeni.
UNtando Khuzwayo uthe: Ayikhokhwe lemali. Mina ngisahlala eGoli kwakuhlale kuthiwa kumele kulungiswe imigwaqo.
Isilungisiwe manje, abantu abakumele lokho.
UCindy Mthembu uthe: Angivumelani nama-etolls.
Uphethiloli uyabiza, izimotto ngoklwazo ziyabiza, ukudla kusemanini eliphezulu kuwo lomzuzu amaholo mancane.
UGift Mtshali uthe: Uhulumeni useyasiqola manje, uphethiloli uyabiza kwawona.
Kunzima ngempela eGoli.
UMzodwa Spha Ntuli uthe: Kuyacaca phela ukuthi inkantolo inika uhulumeni imvume yokuba sikhuthuzwe ngama-etolls.
UMncedi Mayekiso uthe: Uhulumeni wethi akafuni ukuzwa ngabanye abantu, unguzwilakhe futhi awubakhathalele abantu.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UMandela uzoqhubeka nokuhlala esibhedlela
2012-12-20 14:48
Johannesburg - Ayikho imibiko emisha ngesimo sempilo kalowo owayengumengameli uNelson Mandela, kusho iHhovisi likaMengameli embikweni wakamuva ngoLwesine.
"Akukho esingakusho okusha okwamanje," kusho uMac Maharaj.
"Uma kukhona okusha ngeke silenze iphutha, sizonazisa."
UMandela wayiswa esibhedlela esisePitoli esuka eQunu, e-Eastern Cape, ngoDisemba 8 ukuyolashelwa isimo samaphaphu esihlala ngokumhlupha nokukhishwa ama-gallstones.
UMaharaj uthe konke kuhamba kahle kanti uMandella ululama kahle.
Ngasekuqaleni kwaleli sonto, uMengameli Jacob Zuma uthe odokotela bathe uMandela usesimweni esihle kakhulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihlehlisiwe elokugwetshwa kukaJub Jub
2012-11-30 12:04
Kuhlehlisiwe eNkantolo yeMantshi yaseProtea ukugwetshwa kukalowo owatholakala enecala lokubulala uMolemo "Jub Jub" Maarohanye nasolwa naye uThemba Tshabalala ngoLwesihlanu.
Ummeli kaMaarohanye uRudi Krause, ufake isicelo sokuthi kuhlehliswe ukugwetshwa kukaMaarohanye ngenxa yokuthi usemusha kuleli cala kanti akabanga nesikhathi esanele sokuzilungiselela.
"Leli cala lihlehliselwe uDisemba 5," esho.
Bekuphume nesinedolo ngesikhathi kuvele laba enkantolo.
Abathwebuli bezithombe nabakamabonakude nabo balungisa izinto zabo zokusebenza ngaphakathi enkantolo ngaphambi kokuba kuqalwe.
UMaarohanye ubonakale egqoke isikibha esimhlophe esinesiphika kanye nogawini oluhlaza kanti uTshabalala yena ubegqoke isikibha esinemigqa eluhlaza nebomvu, ugawini kanye nejakhethi emnyama.
Ngo-Okthoba 16, iMantshi uBrian Nemavhidi wathola uMaarohanye noTshabalala benamacala amane okubulala, amabili okuzama ukubulala, elokusebenzisa izidakamizwa, elokubekelelana ngezimoto emgwaqeni womphakathi, kanye nelokushayela bedle izidakamizwa.
UMaarohanye noTshabalala babebekelelana ngezimoto eProtea North ngoMashi 8, 2010 ngesikhathi beshayisa izingane zesikole.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuxwayiswa ngamajele aseMozambique
2012-11-22 10:07
Maputo - Inhlangano i-Amnesty International ikhiphe umbiko othi izikhulu zaseMozambique zigquma iziboshwa emajele, ziphinde zinganikwa nelungelo lokuthola ummeli.
Umbiko uthi iziboshwa zihlanganisa izingane ezincane, kuthiwa ziyahlukunyezwa kunjalo zihlala ngaphansi kwezimo ezinzima njengoba amajele egcwele kakhulu.
Ucwaningo lwenziwe ngokuhlanganyela nabeMozambique's Human Rights League, abahlole amajele amathathu asenhlokodolobha iMaputo.
Umbiko uthi kuneziboshwa esezigqunywe ejele isikhathi esisukela ezinyangeni ezingu-12 kuya eminyakeni engu-12.
Abenhlangano bathi ezinye iziboshwa zigqunywe ejele kodwa aziwazi amacala ezibekwe wona.
Omunye weziboshwa uJose Capitine Cossa uthi waboshwa ngo-2001, uthi wabe enza umsebenzi wezandla, uthi akalazi icala lakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuphele eyokuhlala zibuya kweyokugubha eyabesifazaneComment on this story
FANELESIBONGE BENGU
ADAYISWE aphela amathikithi ekhonsathi yomculo ebisePlayhouse, ngoMgqibelo ebusuku nobekunandisa kuyona izintandokazi zabaculi.
Le khonsathi ibe ngemuva kwengqungquthela yaminyaka yonke yokucobelelana ngolwazi phakathi kwamaciko, iSouth African Women’s Art Festival.
Abantu bebefika batshelwe ukuthi amathikithi adayiswe aphela eComputicket kodwa abanye babe nenhlanhla bawathola ngaphakathi ePlayhouse.
Ngaphakathi abanye baze baphoqekela ukuthi bame njengoba ibingasekho indawo yokuhlala.
Kule khonsathi eqale ngo-7.30 ebusuku bekuboshelwe abesifazane asebezakhele igama kwezikaqedisizungu.
Phakathi kwabebekhona ngusomahlaya odume ngamahlaya akhuluma ngocansi, uCeleste Ntuli kube nguZahara umculi owagila izimanga umculo wakhe udayiswa ubuthaphuthaphu futhi ewola izindondo nge-albhamu yakhe yokuqala.
Lo mculi okuzothi ngasekupheleni kwale nyanga alibangise eWembley Arena, eLondon, ukuyoshiyelana inkundla nezihlabani zase-Afrika oFlavour, 2 Face nabanye ubeshaya izingoma zakhe abantu banqekuzise amakhanda baze baphakamise izandla.
Ngaphandle kwakhe bekunandisa noThandiswa Mazwai okuthe ngemuva kwale khonsathi wabhala enkundleni yokuxhumana nge-internet, iTwitter, ukuthi ukube ubengakwazi, ubengacula ngisho amahora amabili.
Lokhu ubekusho ngenxa yokuthi unikwe isikhathi esincane wacula izingoma ezimbalwa kule khonsathi, abalandeli bakhe basala bengagculisekile.
UDJ Zinhle ufike ehamba noBusiswa imbongi ezwakala engomeni yakhe ethi My Name Is. Ngemuva kwale khonsathi lo DJ ulibangise eDela Sol kuFlorida Road lapho ebesayojabulisa abantu nakhona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudale izinkinga ukwebiwa kwamakhebula e-E Cape
2013-01-04 11:02
Johannesburg - Ukwebiwa kwamakhebula kagesi sekuphazamise ukuhanjiswa kosizo oluphuthumayo eQueenstown, kusho uMnyango wezeMpilo e-Eastern Cape.
"Samukele izikhalazo eziningi ezivela kubantu bethi izingcingo zabo azamukelwa uma befuna usizo oluphuthumayo. Sicela ukusho ukuthi lokho kudalwe ngabantu abeba amakhebula,” kkusho okhulumela uMnyango uSizwe Kupelo.
NgoLwesine ebusuku kwebiwe amakhebula akwaTelkom eQueenstown, ngenyanga kaDisemba alinganiswelwa ku-600m amakhebula ebiwa.
"Lokhu kudala ukuthi uma abantu beshaya ucingo, lukhale kodwa lungaphendulwa.”
UKupelo uthi amakhebula lana asebenza uma abantu beshayela izinomboolo ezingu-10177 no-082112.
Abantu bayayalwa ukuthi okwamanje basebenzise inombolo engu-083 378 0631.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inqwaba yothisha neziqu zomgunyathi
2013-02-11 10:02
Mayibongwe Maqhina, The Witness
Durban - Uphenyo oluqhutshwe nguMnyango wezeMfundo KwaZulu-Natal, luvundulule othisha abangu-173 abaneziqu ezingumkokotelo, lwathola nezinye izikhulu ezingu-14 ezakhwabanisela uhlelo lokuhanjiswa kokudla ezikoleni.
UMnyango awuvezanga ukuthi ulahlekelwe yimalini, ngale mikhonyovu, nokho uthi amacala azophenyisiswa.
Inhloko yoMnyango uNkosinathi Sishi uthi uphenyo lwaqala ngo-2005, wathi: “Angu-173 amacala aphenywayo,” esho etshela ikomidi loMnyango.
USishi uthi othisha ababanjiwe babe sebempimpa abanye.
“Banele babanjwa bakhuluma beveza abanye. Abanye abaneziqu ezingumkokotelo, kumanje banyamalele."
UMnyango uphenya nabanye abangu-32 abasolwa ekukhwabaniseleni uhlelo lokuhanjiswa kokudla ezikoleni, uSishi uthi izikhulu ezingu-14 ezihlanganisa othishanhloko abayisithupha, othisha abayisikhombisa kanye nonogada, sezixoshiwe.
UNgqongqoshe woMnyango uSenzo Mchunu ukhulume wathi baningi abazophenywa: “Kunohlu lwabantu abazophenywa, uMnyango unawo amagama abasolwa abasazolandela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Umfana ona-8 ushade owesimame ona-61
2013-02-19 16:21
Dimakatsho Modipa, Daily Sun
Mamelodi - Abaphansi bafika ngephupho kumfanyana oneminyaka eyisishiyagalombili ubudala, bamtshela ukuthi kumele ashade umshado omhlophe, njengoba eqanjwe ngegama likamkhulu wakhe owashona efisa ukuba nomshado omhlophe.
Balinganiselwa ku-100 abantu ababe yizibukeli ngesikhathi kuqhubeka lolu uhlobo lomshado ongajwayelekile, obuphakathi kukaSanele Masilela, 8, noHelen Shabangu,61.
Abantwana bakaShabangu abahlanu, nabo bebekhona ukuzobukela lesi simanga ebesenzeka e-Extension 6, eMamelodi East, eTshwane.
U-Anti womfana uPatience Masilela, 46, uchazele ibandla ukuthi kungani kuqhubeka lo mshado, wathi: “umfana uqanjwe ngagama lika mkhulu wakhe, amadlozi afika kuye ngephupho amtshela ukuthi kumele ashade. Wabe esekhetha uHelen ukuthi abe ngunkosikazi wakhe."
"Asiyibukelanga phansi indaba yakhe yokufuna ukushada, sakhokha nelobolo lika-R 7000 sikhokhela uHelen, sasebenzisa u-R15 000 ngomshado usuwonke.
UMasilela utshele iDaily Sun wathi: “Nami ngishadile nginabantwana kodwa ngiyazi ukuthi lokhu bekufunwa ngabaphansi - sebejabulile manje."
Umyeni naye zikhulumele nephephandaba wachaza isizathu sakhe sokufuna ukushadelwa.
“Ngatshela umama ngathi ngifuna ukushada, ngakhetha uHelen ngoba ngiyamthanda futhi ngiyakujabulela kuba ngumyeni wakhe - ngizoqhubeka nesikole. Uma sengimdala ngiyophinde ngishade nentokazi engangami."
Umyeni kaHelen u-Alfred Shabangu, 65, utshele iphephendaba wathi akanankinga ngalo mshado ngoba ubufunwa ngabaphansi.
“Asikhathazekile singumndeni, lona akuwona umshado wesitifiketi, umshado wokujabulisa abaphansi."
Abashadikazi babe sebeqabulana phambi kwezibukeli
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
UXingwana uxolisile ngokuphawula kwakhe
2013-02-28 08:15
Johannesburg - UNgqongqoshe wezabesiFazane, iziNgane kanye nabantu abaphila nokuKhubazeka, uLulu Xingwana ngoLwesithathu uxolisile ngokuphawula kwakhe ngabesilisa bamabhunu.
“Sekuyangicacela ukuthi ukuphawula kwami kungenzeka ukuba akwehlanga kahle kwamanye amalungu omphakathi. Ngithanda ukuwahoxisa, ngiyaxokisa kakhulu," kusho yena.
UXingwana utshele i-Australian Broadcasting Corporation ukuthi abesilisa abasakhula bamabhunu bakholelwa ukuthi baphethe abesifazane nezingane.
“Abesilisa bamabhunu abakhuliswe engaphansi kwenkolo yeCalvinist bakholelwa ukuthi baphethe abesifazane kanye nezingane ngakho ngaleyo ndlela bangayithatha impilo yabo ngoba bangababo," usho kanje ngesikhathi exoxa nesiteshi sikamabonakude ngoMsombuluko.
“Nathi sinakho ukungaboni ngasolinye emiphakathi mayelana nosiko lwethu njengoba sinabesifazane abaphoqwayo ukuba bashade kodwa lolo daba siyalulungisa."
UXingwana ubebuzwa imibuzo kulandela ukuboshwa kuka-Oscar Pistorius ngemuva kokudubula abulale intombi yakhe uReeva Steenkamp ngoFebhuwari 14.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umndeni ubufuna udilikajele kowabulala uyise
2012-12-24 10:55
Mlondi Radebe, The Witness
Pietermaritzburg - Umndeni wowesilisa waseMgungundlovu owabulala uyise — ngoba ethi uyazivikela — ubufuna agwetshwe iminyaka engu-25 ebhadla ejele.
Kodwa inkantolo inike uThabani Ngubane, 31, wakwaMnyandu, endaweni yaseVulindlela, iminyaka engu-15 kuphela ebhadla ejele ngemuva kokuvuma ukuthi wabulala uyise uSkhwebu Ngubane, 68, ngo-Okthoba.
NgoLwesihlanu umama kambulali uNtombifikile Ngubane uthe sibadinile isigwebo seNkantolo yesiFunda yaseMgungundlovu, ngoba bekufanele indodana yabo ithole eminye iminyaka engu-10 ngaphezuliu.
Uthe indodana yakhe ingumdlwembe.
“Bekungekhona okokuqala elwa noyise. Ngonyaka odlule waze washaya nami ngesikhathi ngizama ukubalamula elwa nomzukulu wami. Wagwetshwa izinyanga eziyisithupha. Kulokhu bekumele bamenze ezwe ubuhlungu bokuhlala ejele,” kusho uNgubane.
Lo mfelokazi uthi manje umthwalo uyamsinda emahlombe akhe njengoba bekungumyeni wakhe onakekela umndeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Iphoyisa kwelokweba imfuyo e-E Cape
2013-01-24 12:03
Johannesburg - Isikhuni sibuye nomkhwezeli ngesikhathi iphoyisa lase-Eastern Cape lilahlwa yicala lokweba imfuyo eNkantolo yeMantshi yaseMthatha, kusho iNational Prosecuting
Authority (NPA) ngoLwesine.
ULieutenant Colonel Thembinkosi Mthengana kuthiwa akahlawule u-R10 000 (noma achithe izinyanga ezingu-20 ejele) ngokweba inkomo eMthatha ngo-2007, kusho okhulumela i-NPA e-Eastern Cape
uLuxolo Jali. Unikezwe kuze kube uFebhuwari 28 ukuba akhokhe le mali.
UMthengana ubesebenza ngaphansi kophiko olulwisana nokwebiwa kwemfuyo ngaphambi kokuyoba ngukhomishana wesiteshi samaphoyisa eFlagstaff.
"Amaphoyisa akumele nakancane ayamaniswe nezigameko zobugebengu," kusho uNgqongqoshe wezokuHlaliswa kwaBantu nezokuPhepha esifundazweni uHelen Sauls-August.
"Lokhu kubeka engcupheni umsebenzi wamaphoyisa," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA